
Fundacion Rancho preocupa cu desaroyo di proyecto Habor House 




ORANJESTAD - Clifford Rosa 
como presidente di fundacion 
Rancho ta vocifera su preocu- 
pacion cu e ultimo desaroyo cu 
ta tumando luga den bisindario 
di e pier di Rancho. Esaki tin di 
haber cu e proyecto di ex edificio 
Mar Azul cu a wordo ta carga e 
nomber di Habor House. E ta un 
proyecto cu ta consisti di 94 apar- 
tamento y 19 local comercial. 

Esaki no ta e prome biaha cu e funda- 
cion aki ta trece dilanti su preocupa- 
cion riba e riesgonan cu ta core cierto 
patrimonionan cu ta forma parti di 
historia y herencia cultura di e co- 
munidad di Rancho. Nan ta premira 
cu nan ta core peliger pa cierto interes 


y proyectonan comercial den e area 
atractivo aki. Den pasado e Ranche- 
ronan a bataya pa preserva y conserva 
e pier asigna na nan piscadonan. Tam- 
be e markthallen cu nan ta considera 
parti di nan patrimonio. 

Bon Dia Aruba a yega di trece dilanti 
e punto di bista di e desaroyado di e 
proyecto aki. E ta un inversion di 30 
miyon dollar cu lo beneficia e zona 
aki cu tabata practicamente bandona. 
Di un banda, nan kier rescata e edi- 
ficio aki cu tabata para y bandona pa 
añanan. Un edificio fantasma cu den 
nan condicion no tabata haci atrac- 
tivo e area aki. Nan a laga sa cu un di 
nan meta ta esun di embeyece e area 
aki di Oranjestad, situa cerca di nos 
waf di crucero den cuadro di e macro 


proyecto cu lo bin riba e area di ex 
waf di container. Tambe nan a laga 
sa nan disponibilidad pa drecha e fa- 
cilidad y infrastructura cu tin cerca di 
e edificio aki cu lo beneficia e mesun 
Rancheronan. Nan tin pensa di bin 
cu un tipo di mercado tipico di pis- 
cado al estilo di antes pa e piscadonan 
mes por bende nan productonan. 

Reunion 

Sr. Rosa a bisa cu nan a tuma nota di 
esaki for di cu e informacion a sali 
den Bon Dia Aruba. Pa nan tabata un 
sorpresa di por scucha cu e desaroya- 
do tabatin contacto estrecho cu fun- 
dacion Rancho. Como fundacion si 
nan a yega di duna e desaroyado algun 
indicacion di nan preocupacion den e 



J 



area aki. Esaki a sosode bou e peticion 
di e minister di Infrastructura di e go- 
bierno anterior, caminda fundacion 
Rancho tabatin e oportunidad di sinta 
cu e desaroyadonan di e proyecto Ha- 
bor House . 

E1 a splica cu e meta di e unico re- 
union cu nan a sostene cu e desaroya- 
do tabata pa duna un poco di e vision 
di kico nan como fundacion ta mira 
pa e area. “Mirando cu nos como fun- 
dacion no tin suficiente fondo pa por 
desaroya proyectonan macro.” 

Nan a sinta na mesa un biaha so cu e 
desaroyado aki, prome cu nan a fmali- 
sa e compra di e edificio via Notario. 
Despues cu nan a formalisa e compra 
cerca e notario, e fundacion no a sinta 
mas cu nan, segun sr. Rosa. “Y te awe 
nos no a sinta cu nan.” E fundacion 
ta dispuesto semper pa reuni y comb- 
ersa cu nan. 

Un punto cu si a resalta den e reunion 
aki tin di haber cu e envolvimento of 
tenemento di cuenta cu e fundacion 
aki cu ta representa e comunidad di 
Rancho, y muy specialmente e pis- 
cadonan cu tin den e pier cu ta cerca 
di edificio di ex Mar Azul of Habor 
House. Sr. Rosa a bisa cu e fundacion 
aki ta gradici Centro di Pesca Hadicu- 
rari pa por duna e apoyo y aporte pa 
nan por renoba e pier di piscado aki 
y duna e nomber di Waf di Rancho. 
Sr. Rosa a trece dilanti cu den pasado 
otro desaroyado kier a bin cu algun 
idea pa desaroya e area, pero “lamen- 
tablemente su ideanan no por a wor- 
do concretisa.” 

E ideanan aki tabata den pugna cu e 
interesnan di e comunidad piscado 
di Rancho. E tempo aya e fundacion 
tambe a haci su trabou pa frena cu e 
desaroyo ey. 

E fundacion a yega di wak e edificio 
aki den diferente faceta, y te ainda no 
por concretisa e proyecto. Pa e mo- 
tibo ey e fundacion a bisa pa e desa- 
royado nobo di e condominio “laga 
nos compronde otro bon. Mirando 
cu nos a pasa den un periodo di mas 
cu 10 aña cu tin un desaroyo eynan 
ficticio. Un desaroyo cu nos por wak 
un luga practicamente bandona.” 

Continuacion riba Pagina 30 

Control maspisa tambe riba sushi tira den mondi 


Task force nobo pa reforsa ley di cacho y saco di plastic 



ORANJESTAD - Gobierno a institui un task 
force cu lo bay percura pa cumplimento di 
leynan manera ley di cacho y ley di saco di 
plastic. E task force ta consisti di City In- 
spectors, polis y hurista. Tambe segun City 
Inspector, e control riba tiramento di sushi 
den mondi lo bira mas pisa di awor pa dilanti. 

Desde dia 2 di april 2018 lo tin un meldpunt (pun- 
to pa haci denuncia) cerca City Inspector caminda 
cu esaki lo wordo haci via campaña di conscienti- 
sacion tambe pa nos comunidad. Cu tur loke tin 
di haber aworaki nan riba e tereno di leynan cu tin 
di haber cu nos naturalesa y medio ambiente por 
wordo denuncia eynan. Lo por entrega keho eynan 
si tin maltrato riba bestianan, si ta mira restaurant- 
nan of otro negoshinan cu ta haci uzo ainda di saco 
di plastic of awa di pos tira riba caminda. Y tambe 
cualkier señal di dumpnan ilegal. 

Cu e task force nobo aki, pueblo por tin e siguransa 
cu lo bay cumpli cu e respet pa nos leynan riba tur 
nivel segun minister di infrastructura Otmar Odu- 
ber (POR). No solamente leynan di codigo penal 
pero tambe e leynan den bijzondere verordening. 
Esaki ta logro di trabao conhunto entre ministerio 
encarga cu husticia, infrastructura y medio ambi- 
ente. Durante ultimo lunanan tin varios trabao an- 
dando pa locual ta cambio den e maneho di Bureau 
City Inspector segun gobierno. Nan a firma un 
decreto ministerial - cu un backup di un Lands- 
besluit (ley) - por medio di ministernan di infra- 
structura y husticia caminda cu bao departamento 
di City Inspector ta crea un task force encabesa pa 
ex polis Kenny Montero, Danilo Prescott y Belinda 
Maduro. 

Nan ta autorisa pa por parti sancion y multa. “Ide- 
anan a wordo treci hunto riba con nos por atende 
cu situacionnan cu ta haci hopi dolor den comu- 
nidad. Por ta chikito pa loke ta e maneho general 
di un gobierno, pero cu ta pisa masha hopi pa un 
ciudadano cu ta biba den barionan rond Aruba,” se- 
gun minister Oduber. E minister ta deliberando cu 
minister di husticia pa e aña aki tur e inspectornan 
lo haya e mesun autoridad aki pa por actua riba e 
diferente puntonan di regulacion y control cu mes- 
ter tuma luga den nos comunidad. 

Cambio den manera di traha 

E schedule y manera di traha di City Inspector lo 
ta cambiando na consecuencia di e decisionnan 
nobo aki cu a bin pa sorpresa pa City Inspector. 
“Pero cu toch a cay sigur den bon tera cerca nos,” 
Danilo Prescott di City Inspector ta bisa Bon Dia. 
Sr. Prescott ta bisa cu naturalmente City Inspector 
lo haya nan mes cu mas trabao pero tambe lo traha 
mas cerca di hende. “E ta un reto nobo y nos ta hab- 
ri pa tur reto cu bin. Vooral riba e ley di cacho cu lo 
cay bao di sr. Montero cu tin mas experiencia den 
esaki manera expolis.” Cachonan riba caya cu tin un 
doño lo wordo poni responsabel pa cu e bestia riba 




sonanan akinan. Door cu awor tin tur e autoridad 
necesario lo purba gara nan pa sanciona di biaha,” 
segun sr. Prescott. 

Den e tarea amplio anto hopi importante cu 
Cuerpo Policial tin cu otro departamentonan, 
hopi biaha ta perde e atencion pa motibo di tra- 
baonan hopi mas grandi pa por confronta al- 
gun aspecto manera ley di cacho of otronan. 
E ley di Hinderverordening lo ta hancra den e de- 
creto ministerial akinan y Landsbesluit pa por actua 
riba dje na departamento di City Inspector. “Berdad 
ley ta pasa pero no ta ekipa y duna autoridad pa con- 
trolnan tuma luga manera e ley tan critica di cacho. 
Esaki tambe lo cay bao City Inspec- 
tor y tur loke ta bijzondere verordeningen.” 



caya. Sr. Prescott hunto cu sra. Maduro lo percura 
mas riba e parti di naturalesa y medio ambiente. 

Wowo mas habri pa sushi den mondi 

Pa locual ta e parti di sushi mes lo keda mescos na 
City Inspector lo keda atende esey pero atrobe ta 
tres persona so ta autorisa pa parti multa ora mester 
yega na esaki. 

“E manera di traha conhuntamente cu City In- 
spector lo cambia tambe cu City Inspector sigur lo 
tin wowo mas habri. Nos lo ta coriendo mas hopi 
principalmente na e mondinan pasobra mayoria 
bes tin mas sushi grandi den mondi tira. Pues nos 
ta bay cuminsa pone City Inspector patruya mas 
den e mondinan y asina busca manera di gara e per- 


Mas trabao y cambio na caminda 

Minister Oduber ta laga sa cu tin hopi otro ley- 
nan na caminda pa loke ta medio ambiente, por 
ehempel un cu ta trahando riba dje awo pa locual 
ta uzo di foam box y tur material cu ta dañino pa 
bida marino lo keda prohibi. Lo mester reemplasa 
esakinan cu material biodegradable pa proteha nos 
beachnan anto e ley lo keda hancra cierto momento 
na permiso otorga na tur restaurant, pier y barnan. 
Anto e tipo di bijzondere wetgeving manera esaki 
lo ta cay bao hurisdiccion tambe di City Inspector 
ora cu mester yega asina leu. E task force nobo aki 
lo raporta directo na ministernan di infrastructura 
y husticia pa di e forma aki tambe tin e autoridad 
pa por actua. 

Hobennan naturalisando ta sinti Rubiano aunke a pasa 

den ‘limbo di permiso’ 



ORANJESTAD- Mirando cu 
mandatario encarga cu integra- 
cion a declara su intencion na un 
conferencia di prensa pa ‘caba cu 
limbo burocratico di permiso’, 
nos a papia cu hobennan cu a 
wordo afecta pa burocracia y kico 
naturalisacion ta nifica pa nan. 

Na momentonan aki ta tumando 
luga diferente desaroyo riba tereno 
di integracion, specificamente pa 
loke ta trata e proceso di naturalisa- 
cion na nos isla. Esaki mirando de- 
claracionnan di mandatario encarga 
cu husticia Andin Bikker (POR), 
pero tambe investigacionnan tuman- 
do luga na Universidad di Aruba pa 
haya sa kico ta motivacion di person- 
anan bibando na Aruba pa naturalisa. 

E intencion di e mandatario manera 
nos a publica ta pa trece un cambio 
den e manera cu departamento en- 
carga cu admision y integracion Di- 
mas sa duna varios permiso, pa djey 
draai y nenga un permiso y djey 
cuminsa duna nan atrobe. Creando 
asina buraconan den estadia legal. 

No tin data pa indica dicon hen- 
de kier naturalisa na Aruba 

Studiante Nora Róders di University 
College Utrecht na momentonan aki 
ta haciendo research na Universidad 
di Aruba riba motivacion pa natu- 
ralisacion. Mientras ta envolviendo 
comunidad den esaki, tin cifranan 
mustrando cu hopi persona bibando 
na Aruba no ta haya acceso na natu- 
ralisacion segun e studiante. Alabes 
no tin niun cifranan actualmente 
cu ta demostra kico ta e motiva- 
cion cu e personanan cu kier natu- 
ralisa tin pa cuminsa e proceso aki. 

Desaroyonan aki a conduci nos pa 
papia cu dos persona cu ambos a 
biba na Aruba henter nan bida, di 
cual un recientemente a pasa pro- 
ceso di naturalisacion cu exito 
mientras e otro te ainda no a aplica. 

‘Libertad cera’ 


Un di e personanan ta un hoben cu 
a expresa den pasado den nos me- 
dio di kier hiba nomber di Aruba 
dilanti den industria creativo, esta 
Kenna Hernandez. E hoben kende 
ta trahando riba un serie pa ilustra e 
experiencianan di inmigrantenan na 
Aruba ta conta Bon Dia con e person- 
almente no a experiencia discrimi- 
nacion pa su descendencia Venezo- 
lano, mirando cu e tin hopi tempo 
na Aruba. “Nan no ta mira mi como 
inmigrante practicamente.” Sinem- 
bargo e ta mira cu hopi persona ora 
di por ehempel mira cu hende riba 
caya ta papia Spaño ta tira palabra pa 
nan y bisa nan pa papia Papiamento. 

E hoben kende recien a haya su 
firma liber den cuadro di proyec- 
to Dreamers ta sinti un libertad na 
Aruba pasobra no mester renoba 
permisonan mas, pero ‘mi ta sinti 
cu mi ta obliga pa keda aki’. Esaki 
debido segun sra. Hernandez na e 
manera con e no ta bin na remarke 
pa haya un ayudo fmanciero pa stu- 
dia afo tanto di parti di Hulanda ni 
di Aruba. “Sin e ayudo e ta bira hopi 
preta pa bay studia afo riba bo mes.” 

Limbo burocratico 

Sra. Hernandez ta conta con prome 
cu el a haya su firma liber danki na 
Dimas, el a purba aplica na Gabi- 
nete di Gobernador, pero aki a mira 
un obstaculo unda nan a conseh’e 
contra aplica. Mirando cu e tabatin 
3 aña cu permiso di studiante, cual 
despues di caba su estudio a cambia 
pa 3 aña di permiso di trabou, tra- 
hadonan di e gabinete a conseh’e 
contra aplica pa e hoben no perde e 
placa cu mester paga pa naturalisa. 

Pero mirando cu e hoben a cumpli cu 
rekisito di 5 aña sin buraconan den 
permiso e no tabata compronde ini- 
cialmente dicon a avisa contra aplica. 
Despues di haci poco investigacion nos 
a mira den handleiding di Ley di Re- 
ino riba nacionalidad (Rijkswet Ned- 
erlanderschap) aplicabel na Aruba cu 
tin un rekisito pa loke ta trata obhe- 


cion contra estadia indefmi na Aruba. 
Esaki ta encera cu pa un stranhero 
por bin na remarke pa aplica pa un 
paspoort no mag di tin obhecion con- 
tra e persona su estadia indefmi na 
Aruba. Segun ley, pa por yega na no 
tin obhecion contra estadia indefmi 
na Aruba mester tin un permiso tipo 
firma liber, pero tambe personanan 
cu permiso di trabou (cual segun ley 
ta temporario) por aplica despues di 5 
aña cu e permiso. E ora ey e manual ta 
indica cu e parti temporario ta cay afo. 

Pero esaki no ta tene na cuenta situa- 
cionnan di personanan manera sra. 
Hernandez cu tin tempo bibando na 
Aruba caba cu pa ‘formalidad’ mescos 
mandatario di integracion a indica an- 
teriormente ta para nan di naturalisa. 

E preguntanan cu e ora ey ta keda: di- 
con e regulacion no ta tene na cuenta 
si un persona tabata un studiante an- 
teriormente? Mirando cu mandatario 
ta studiando un manera huridico pa 
otorga permiso di estadia indefmi 
cu ta tapa buraconan den permiso- 
nan pa personanan cu tin tempo na 
Aruba, dicon no drecha e creacion di 
buraconan sistematicamente tambe? 

‘Sinti Rubiano pero no reconoci 
como tal’ 

Pa sra. Hernandez kende kier aporta 
na Aruba su progreso e ta un sinti- 
mento straño cu na un banda e ta 
sinti su mes Rubiano mientras e parti 
di reconocemento no t’ey. “Mi ta 
sinti cu mi kier e nacionalidad paso- 
bra si mi mira e pais unda mi a nace, 
mi no sa nada di eynan. Mientras 
mi a lanta na Aruba desde chikito. 
Mi a siña tur loke mi sa di Aruba y 
awo cu mi ta wak tur hende rond di 
mi bayendo afo pa studia mi tam- 
be ta sinti cu esey ta mi caminda.” 

‘Sistema ta na su luga pero nan 
mester streamline e’ 

E otro hoben kende nos a papia cu ne, 
esta Jeffrey Marulanda, recien a haya 
reconocemento como Rubiano por 
medio di decreto Hulandes despues 


di un proceso largo di naturalisacion. 
Tabatin cierto aspectonan cu a coin- 
cidi cu situacion di sra. Hernandez, 
manera e aviso negativo pa aplica mi- 
rando e transicion di permiso di stu- 
diante pa permiso di trabou. Sinem- 
bargo despues di haya permiso firma 
liber den cuadro di proyecto Dream- 
ers e autoridad di nacionalidad na Hu- 
landa a reconsidera e conseho nega- 
tivo y otorga e hoben su nacionalidad. 

Den nos combersacion cu sr. Maru- 
landa el a expresa cu e no ta contra e 
sistema y e proceso di naturalisacion, 
si no cu e ta spera nan ‘streamline’ 
esaki. Sr. Marulanda actualmente ta 
21 aña di edad y ta na Aruba deste aña 
1996, pero no a bira legal te 2009. Es- 
aki segun e hoben no tabata simple- 
mente pa via di negligencia di Dimas, 
si no cu su famia a aplica corectamente 
pasobra nan lo a confia un tramitado. 

Pasion pa naturalesa 

Awo cu e hoben a haya su naciona- 
lidad e tin pensa di bay studia afo y 
despues di tempo e lo bin bek Aruba 
pa aporta na e conservacion di natura- 
lesa na Aruba. Sr. Marulanda anteri- 
ormente tabata haci diferente esfuerso 
pa crece mangelnan na diferente area 
mirando cu tabatin cierto mangel- 
nan na Savaneta cu tabata muriendo. 

E hoben ta preocupa pa e manera 
con constantemente ta rosa mas 
y mas naturalesa pa haci luga pa 
edificionan, mientras por ehem- 
pel por construi edificionan mas 
halto pa kita menos naturalesa. 

Sr. Marulanda fmalmente a expresa 
na Bon Dia cu e ta sinti su mes Ru- 
biano, mirando cu ‘mi no sa nada di 
mi pais di nacemento Colombia’. Ora 
nos a puntra con e hoben a sinti na 
ceremonia di naturalisacion, e hoben 
a contesta bisando cu ‘e ceremonia 
tabata bon y hopi bunita pero mi no 
a bira emocional, pasobra naturalisa- 
cion tabata simplemente un proceso 
formal mi tabatin di pasa, e sinti- 
mento di ta Rubiano ta di paden’. 

Caso coordinador victoria anticipa 

Hues tapone enfasis riba bon 
gobernacion 


You win some, you lose some, por ta e expresion 
adecua na e momento aki pa describi resultado den 
corte pa gobierno. Den e caso aki un ex-coordina- 
dor di e anterior gabinete a bay corte contra go- 
bierno, cu a considera cu e no ta un ambtenaar y 
a termina su contract. Hues no solamente a duna 
gobierno rason pero a haci algun observacion poco 
usual pa describi loke e ta pensa di e manera cu e 
gabinete anterior a actua, specialmente e cuestion 
di core regla cos pa hende na ultimo ora, ignorando 
e poco procedementonan cu tin pa nombramento 
di ambtenaar. 

Basicamente, den e caso treci dilanti, no tabata 
trata mes di nombramento sino di extension di 
un convenio laboral segun ley civil, por lo tanto 
no tabatin ni e comienso di un proceso normal pa 
nombra un ambtenaar. En corto bisa, un decision 
di un ministro o un conseho di ministro no ta con- 
stitui un nombramento, pasobra ta gobernador ta 
e 'bevoegd gezag’ den esey. Realmente e caso aki 
a muri prome cu el a cuminsa pasobra e hues den 
asunto di ambtenaar a yega na e conclusion cu e 
no tabatin un ambtenaar su dilanti y por lo tanto 
no a yega na trata e caso. Ta tristo si cu politiconan 
experimenta ta duna hende di kere cu nan tin un 
posicion huridico cu nan no tin mes. Un pregunta 
cu por surgi ta, pakico e gobierno anterior no a tra- 
mita e nombramento como ambtenaar anto. Nos 
no conoce tur detaye pero ta imaginabel cu nan lo 
a bay pega cu e gobernador, cu tampoco den e caso 
aki ta djis Tirma bij het kruisje’ manera algun sabio 
den pasado reciente tabata kier laga nos kere. 

Ta di spera cu nos por keda den futuro libra di e 
tipo di triki di ultimo ora aki, cu ta costa comuni- 
dad placa y ta daña tambe e imagen di gobernacion 
en general. Ademas no ta prome biaha cu un hues 
ta tuma posicion fuerte contra e tipo di decision aki 
di ultimo momento. Den pasado a yega di sucede 
cu un hues a considera cu realmente ta papiando 
aki di un ‘conspiracion di e gobierno saliente y e 
persona individual contra interes di e pais.’ Den 
e caso actual, y sigur ora a bin dilanti un caso den 
cual e anterior ministro encarga cu Infrastructura 
tabata envolvi, hues a papia palabranan fuerte. No 
cu esey lo por afecta consenshi di e ex-mandatario 
ey, pasobra manera e mes a bisa den parlamento, 
e no ta... 

Sin embargo, nos por ta contento cu e caso ehemp- 


lar aki, pero esey ta resolve henter e problema cu 
nos tin cada tanto tempo den gobernacion? No 
completamente. Un mandatario, nos ta papia aki 
en general, por saca e conclusion cu e mester cum- 
insa hopi mas tempran cu pone su hendenan di 
confiansa riba un trayecto di nombramento, cu e 
resultado cu ora tempo yega pa bay, tur hende ta 
bon posiciona caba. En realidad esey ta sosodiendo 
pa hopi aña caba, pero den e caso di e gobierno 
anterior nan a bin ta maneha un politica diferente, 
unda ta nombra grupo grandi di hende directa- 
mente na despacho di e ministronan, pa nan por 
maneha hopi asunto nan mes, sin cu nan mester 
recuri na asistencia di e departamentonan concer- 
ni. Di e manera aki tanto maneho general (beleid) 
como parti di ehecucion a ser hiba pa e despacho. 
Esaki tabatin como motivacion cu e aparato publi- 
co ta ineficiente, inflexibel, y ademas cu hopi amb- 
tenaar cu nan ta considera di e otro color politico. 
Esaki tabata nan hustificacion pa tin centenares di 
hende na nan despacho, cu e excuus cu 'nan ta bin 
cu nos y nan ta bay cu nos.’ 

Realmente ta un remedi tin, cu por cura un bon 
parti di e malo aki, y esey ta e creacion di un or- 
ganismo no politico cu ta recluta, entrevista, se- 
lecciona y nombra funcionario publico, segun e 
plannan di personal aproba di cada departamento. 
Nombramento di esunnan cu ta forma e dirigen- 
cia di e organismo lo por tuma lugar di e manera 
cu ta haci esaki caba den otro caso, manera Reken- 
kamer, Raad van Advies, etc. Naturalmente esaki 
no ta implica cu e nivel politico no ta involucra 
mas. Nan papel mester ta di defini maneho, y den 
esey defini tambe ki tipo di personal mester pa 
implementa e maneho cu e nivel politico ta dis- 
eña. A traves di e adaptacion di e plannan di per- 
sonal ta percura pa, segun cu desaroyonan exterior 
ta obliga e aparato gubernamental pa adapta nan 
exigencianan specifico cu nan tin pa loke ta nan 
personal. Aki ta unda e mandatario di turno ta haya 
oportunidad di demostra kico su vision ta pa e area 
cu ta su responsabilidad. 

Y di mes awor nos a aterisa na un aspecto cu ta di 
suma importancia pa e proximo añanan: hunto cu 
reduccion di e aparato gubernamental, pa motibo 
financiero, ta bin e tarea di modernisa e aparato 
tambe, hacie mas apto pa atende e retonan actual 
y di futuro. No ta facil pa haya comprension den 
comunidad pa esaki, pero e ta necesario si. 

Discusion di reconstruccion di Puerto Rico den congreso Mericano 

(ElNuevoDia) - Cu auspicio di e Federacion di Maestro 
di Estadonan Uni, e senadornan democrata Bernie 
Sanders y Elizabeth Warren, y e alcaldenan di San 
Juan y Ponce, Carmen Yulin Cruz y Mayita Melendez, 
respectivamente, lo encabesa un conferencia na 
Capitolio federal na Washington, tocante reconstruccion 
di Puerto Rico y e cambionan den e sistema educativo cu 
gobernador Ricardo Rossello ta propone. 

Hunto cu sr. Sanders y sra. Warren, e oradornan di e evento 
ta inclui senador democrata Richard Blumenthal, e alcaldenan 
menciona y expertonan den asunto economico. E panel di 
experto lo ta integra pa Richard Carrion jr, director gerente di 
Apex Capital Partners; profesor Martin Guzman, di Columbia 
University; Simon Johnson, profesor di Massachusetts Institute 
of Technology, y Marie T. Mora, profesor di Universidad di 
Texas. E tema educativo lo ser discuti pa Betty Rosa, rector di 
e Hunta Educativo di estado New York, y pa e presidente di 
e Asociacion di Maestro di Puerto Rico, Aida Diaz Rivera. E 
presidente di Federacion di Maestro di Estadonan Uni, Randi 
Weingarten, ta habri e foro. Casi seis luna despues di e pasada di horcan Maria, ainda e reconstruccion di e isla ta tema di discusion ferviente, tanto na Puerto 
Rico mes, como na Merca. E problemanan fmanciero di gobierno cu tabatin e isla den un crisis caba prome cu e horcan, a conduci na un supervision fmanciero 
federal, cu tin bastante similaridad cu e supervision Hulandes na Aruba. E sistema di distribucion di electricidad no ta completamente reestableci y educacion 
publico ta menasa cu un programa di austeridad cu ta significa ceramento di un cantidad grandi scol basico. Banda di esey e exodo di hopi profesional rumbo 
pa Merca pa busca un miho destino, ta un riesgo grandi pa futuro desaroyo economico di e isla. E conferencia ta un respuesta riba e plannan di gobernador 
Ricardo Rossello, cu kier introduci cambionan radical den e sistema educativo, cu a topa bastante resistencia den e cuerpo di docente. 


Venezuela: Gobernador a sconde compensacion pa intermediacion refineria 


(ElPais/ElNacional) - E gobernador di Carabobo, Rafael Lacava, 
a sconde fondo na Suiza y Andorra. E placa tabata procedente di 
honorario cu el a haya pa supuesto pa intermedia den construccion di 
un refmeria, segun e corant Spaño E1 Pais a publica ayera. 

E1 Pais ta bisa cu e gobernador tabata maneha na mei 2009 un cuenta na 
Banca Privada d’Andorra (BPA), segun informacion di e entidad aki na cual e 
corant tabatin acceso. Sr. Lacava a participa na 2009 na Suisa den un Sociedad 
di Inversion di Capital Variable (Sicav), un vehiculo uza pa hopi hende cu 
fortuna grandi pa paga menos impuesto, segun BPA. E gobernador di Partido 
Socialista Uni di Venezuela (PSUV), actualmente na poder, a purba move na 
2009 e placa cu el a cobra probablemente di un empresa pa supuesto ‘servicio di 
intermediacion’ pa construccion di un refmeria di petroleo, segun e datonan di 
e entidad fmanciero, aunke e documento no ta menciona e suma. Pa camufla 
e rastro di e placa, segun e banco, e politico a recuri na un structura comercial 
compleho: tras di su cuenta na Andorra el a pone un compania (Iberoamerica 
Assets Corporation) y tras di esaki testaferro (representante). E seccion contra 
labamento di placa di e banco mes a descubri cu e titular di e cuenta tabata 
Lacava, gobernador di Carabobo desde 2017 y na momento di su tramitenan 
na Andorra, tabata alcalde di Puerto Cabello. Pa esaki nan a biaha te Milan, 
Italia pa papia cu e testaferro y a haya sa cu ta trata di sr. Lacava. Esaki ta loke e 
documento interno, skirbi na idioma Catalan, di e banco di Andorra ta bisa. E 
gobernador a planea di uza su cuenta na Andorra como trampolin pa transferi 
capital desde Venezuela pa Suisa. E1 Pais a informa na varios ocasion caba 
di movemento di placa di dirigentenan politico Venezolano na banconan na 
Andorra. E structura off shore di gobernador Lacava a inclui cuatro empresa 
cu a canalisa placa cu a yega Suiza, segun e banco. E circuito tabata cuminsa 
cu e compania South Greece, tabata sigui pa On Time Overseas, continuando 
pa Hadar Management, y tabata termina na Iberoamerica Assets Consulting, 



segun e banco di Andorra, BPA.Segun e banco e compania cu a paga e suma pa 
intervencion di Lacava tabata un empresa estableci na Carabobo, International 
Procurement Services. E compania aki ta rechasa su implicacion den e caso. 
“Ni sikiera nos conoce señor Lacava. Nos no tabatin ningun trato cu ne. Nos 
no ta relaciona cu ningun negoshi di dje. Nos no a paga nunca pa nada,” segun 
responsabel di e compania, Ruben Castrillo. 

Andorra ta un micro-estado entre Spaña y Francia, cu menos di 80.000 
habitante. Servicio fmanciero ta un actividad economico importante. Te aña 
pasa Andorra tabata conoce secreto bancario, pero bao presion internacional a 
introduci un ley cu a aboli esaki. 


Brasil: Ministro nobo di siguridad nacional ta retira hefe di polis 

(Infobae/JornaldoBrasil) -Apenas algun ora despues cu e ministro di e cartera nobo di siguridad nacional, Raul Jungmann, a asumi cargo, el a 
cuminsa cu retira e hefe di polis federal, Fernando Segovia. 

Presidente di Brasil, Michel Temer, a ordena recientemente e militarisacion di Rio de Janeiro y a institui un ministerio nobo di Siguridad Nacional, y a nombra 
sr. Jungmann como prome mandatario den e posicion aki. Sr. Jungmann te cu siman pasa tabata ministro di defensa. 

Hefe di polis Segovia, cu tabatin tres luna den e posicion, lo ser substitui pa e actual secretario nacional di Siguridad Publico, Rogerio Galloro, di acuerdo cu 
medionan local. 

E imagen di e director general di polis federal a sufri bastante daño desde inicio di februari, ora cu sr. Segovia a sigura den un entrevista cu e investigacion habri 
contra Temer na e Supremo Tribunal ‘tin tendencia di keda archiva’ pa falta di prueba. 

Temer, cu un mandato cu ta termina dia 1 di januari 2019, ta ser investiga pa a firma un decreto cu supuestamente a beneficia un grupo priva di operador 
portuario. Despues di e declaracionnan, cu a genera un polemica fuerte, fiscal general di Brasil, Raquel Dodge, a pidi Tribunal Supremo pa emiti un orden 
hudicial pa sr. Segovia abstene di cualkier comentario tocante e caso cu ta toca Temer, bao castigo di retiro. 

E cambio den dirigencia di polis federal ta e prome medida di sr. Jungmann, cu awor tin e desafio di trata di pacifica un pais golpia pa violencia. Sr. Jungmann 
a subraya cu aunke e realidad ey na Rio de Janeiro ta mas visibel, e ta ripiti na hopi otro region di e pais. E1 a bisa cu segun dato oficial na Brasil ta sucede cada 
aña como 60.000 asesinato y cu e sistema penitenciario di e pais a expande cu 160 % desde 2002, pero cu na mes momento poblacion di prizon a crece cu 260%, 
lo cual a aumenta e deficit di capacidad, cu actualmente ta yega na 400.000 cupo. 

E minister nobo di siguridad nacional ta afirma, añadiendo cu un di cada cuatro persona deteni na Brasil ta den prizon preventivo, sin condena defmitivo, y cu 
30 % di e poblacion encarcela aki tabata envolvi den delito relaciona cu droga. 

Colombia: Senador Elias condena na 6 aña y 8 luna den caso Odebrecht 



(NTN24/E1 Tiempo) - Miguel Elias den caso 

Corte Supremo di Husticia Odebrecht. 

di Colombia a emiti un 

sentencia provisional E sentencia ta pa delito 

contra senador Bernardo di soborno y trafico di 


influencia den e scandal 
di corupcion cu e empresa 
Brasileño den papel estelar, 
den pago di soborno pa haya 
contract den e construccion 
di e asina yama Ruta del Soll 
II, un proyecto biyonario di 
caretera grandi. Autoridad 
a detene senador conoci 
como Ñoño na augustus aña 
pasa y lo mester sinta 6 aña 
y 8 luna di prizon, cu el a 
acepta dilanti e alto tribunal. 
E proceso contra su persona 
ta continua pa e delitonan di 
labamento di placa y pa cera 
acuerdo pa comete delito. E 
dossier aki ta na corte caba y 


mester defini ainda cu ta cera 
esaki o ta bay tin un audiencia 
den corte. Den e caso di sr. 
Elias ta anticipa cu lo por tin 
un colaboracion cu corte pa 
entrega informacion tocante 
otro personanan involucra. 
Sr. Elias ta considera clave pa 
haya sa con a yega na aproba e 
contracto di e Ruta del Sol II, 
pa e construccion di e caretera 
Ocaña-Gamarra, y si den e 
tramite ey tabatin iregularidad 
cu ta implica funcionario 
publico. Den e caso aki, segun 
e investigacion, sr. Elias y 
su grupo di congresista lo a 
ricibi 17.000 miyon peso na 


soborno. Otro asunto pa cual 
ta acusa Ñoñ’ Elias ta cu el a 
yuda pa haya inversionista pa 
e consorcio Navelena (di cual 
Odebrecht tabata parti) den 
un contract pa recuperacion 
di rio Magdalena. E 
principal carta di sr. Elias ta e 
informacion di e grupo yama 
los Buldocer, congresistanan 
cu lo a ricibi dos miyon dollar 
pa yuda yega na e firmamento 
di un contract di stabilidad 
huridico na 2012,cu a 
beneficia Odebrecht y a duna 
e empresa proteccion contra 
e reforma di impuesto planea 
pa gobierno Colombiano. 


Haiti: Acuerdo na nivel di staff pa programa di desaroyo 



(CaribbeanNewsNow) - 
Un ekipo di Fondo Mone- 
tario Internacional (IMF) 
dirigi pa Chris Walker, 
hefe di mision di IMF na 
Haiti, a bishita Port-au- 
Prince di 20 pa 25 di feb- 
ruari, pa hiba discusion 
cu autoridadnan Haitia- 
no tocante un programa 
monitor pa staff (SMP). 

Na conclusion di e mision, 
Alejandro Werner, director di 
e departamento di Hemisfe- 
rio Óccidental di IMF, a topa 
cu presidente Jovenel Moi'se, 
cu ministro di economia y fi- 
nancia, gobernador di Banco 
Central y funcionarionan 
halto, pa seya e acuerdo y dis- 
cuti Haiti su strategia di desa- 
royo y colaboracion continua 
cu IMF. 

Sr. Werner a elogia e acuerdo 
como un señal importante 
di compromiso pa mehora e 
condicionnan di bida y au- 
menta e oportunidadnan 
economico di e pueblo Hai- 
tiano. Sr. Mo'ise a comparti 
su vision di desaroyo di Haiti 
cu e delegacion di IMF. 

E1 a pidi IMF pa hunga un 
papel di liderazgo den trece e 
partnernan den desaroyo di e 
pais hunto pa apoya su plan- 
nan pa reforma y desaroyo, 
incluyendo e fortificacion 



di e red di siguridad social. 
Walkera den su intervencion 
a trece dilanti cu a yega na un 
acuerdo riba nivel di staff (cu 
mester haya aprobacion ainda 
na nivel di dirigencia di IMF) 
pa un programa monitor pa 
staff di IMF pa e periodo di 
maart - augustus 2018. 

E1 a señala cu comunidad 
internacional y donantenan 
clave lo yama bonbini na 
gobierno su decision pa im- 
plementa reforma pa sigura 
crecemento sostenibel y in- 
cluyendo. “Bao di SMP, 
politica fiscal lo enfoca riba 
mobilisacion di recurso y 
racionalisacion di gastonan 
actual, pa traha espacio pa 
inversion publico critico den 
infrastructura, salud, educa- 
cion y servicionan social. 

” Esaki lo inclui medida 
manera mehora cobramento 
di impuesto, y elimina sub- 
sidio excesivo, manera riba 
combustibel. Otro reforma 
lo enfoca riba corta e perdi- 
danan di e compania publico 
di electricidad (EDH) cu den 
añanan reciente a acumula un 
parti grandi di e deficit pu- 
blico, mehorando e eficiencia 
di cobramento, y reformando 
practica di cobra. 

Reforma fiscal lo ta enfoca 
tambe riba aumenta transpar- 
encia di cuentanan publico. E 


reformanan aki lo ser acom- 
paña pa un pakete substancial 
di medida pa mitiga e efecto 
riba e miembronan mas vul- 
nerabel di comunidad. 

“Staff di IMF lo traha den es- 
trecho colaboracion cu autor- 
idadnan pa monitor progreso 


den implementacion di nan 
programa economico. IMF 
lo continua tambe cu asisten- 
cia tecnico pa apoya esfuerso 
di Haiti pa aumenta capaci- 
dad y logra agenda di reforma 
structural. 

E SMP ta diseña pa yuda 


autoridadnan pa construi 
un track record creibel, y 
implementacion exitoso di e 
programa lo catalisa fluho di 
recurso critico for di partner- 
nan di desaroyo, como tambe 
di apoyo pa peticion futuro 
pa ayudo. 


DUCAPRO, SOCAN, dklegaly Associacion di Musicotiany Artistanan 

di Aruba 


Ta invita tur musicoy artistay otro personanan interesa pa un anochi 

informativo tocante 

royalties y derechonan di rnusico y artista na Aruba. 


Fecha: Diamars 6 di niaart 2018 

Lugar: Qniversidad di Aruba 
Ora: 6-8 pm 


DUCAPRO, conhuntamente cu SOCAN, e organisacion encarga cu royalties y 
derecho di musica y artista na Canada a yega na un colaboracion cu lo hasi 
posibel pa implementa un sistema unda turmusico na Aruba lo por tin e 
oportunidad pa cobra " royalties N pa e uso comercial di nan creacion na Aruba 
pero tambe na tur otro parti di mundo 


SOCAN 

music. people. connected. 



DUCA©PRO 

3 luna prizon di cual 2 luna condicional pa politico Boneriano 



KRALENDIJK (Ret Kari- 
bense) - Hues a condena 
politico Boneriano Clark 
Abraham na 98 dia di pri- 
zon di cual 60 dia condi- 
cional pa huisvredebruik 
(drenta cas sin permiso), 
agredi su ex casa y mal- 
trato di e pareha nobo di 
su ex casa. 

Pa motibo cu ya e tabata de- 
teni caba, e politico no mes- 
ter bay prizon mas. Fiscal 
mayor den e caso, esta Henry 
Hambeukers a expresa cu e 
ta contento cu e veredicto. 

E caso a lanta hopi stof pa 
motibo cu sr. Abraham no a 
kita como politico. E ta den 
e Eilandsraad di Boneiro y 
despues su detencion, a haya 
hopi critica. Tambe pre- 
sion pa baha. Sinembargo el 
a opta pa no kita. Probable- 
mente e ta bay kita tampoco 
awor nan a condon’e. 
Defensa propio 
Hues a sigui e relato y exi- 
gencianan di Ministerio Pu- 
blico casi completo, mirando 


e veredicto. Sinembargo el a 
baha e exigencia di 128 dia 
pa 30 dia pasobra sr. Abra- 
ham no a dal prome durante 
e maltrato di e pareha nobo 
di su ex casa fm di januari. 
Defensa di e politico a bisa 


cu sr. Abraham a defende 
su mes, pero esey hues no a 
haya prueba. 

E hues tambe a duna sr. 
Abraham un tempo di prue- 
ba di un aña. E mester sigui 
tratamento tambe di un 


psicologo y no mag di tin 
contacto cu su ex casa y su 
partner nobo. Solamente si 
ta trata su divorcio of pa un 
areglo di bishita pa nan yiu 
homber. 

No por a intermedia 
E incidentenan entre sr. 
Abraham y su ex casa a tuma 
luga aña pasa momento cu 
e casa a pidi pa un divorcio. 
Intermediacion no a duna 
resultado y asina e politico a 
bay varios biaha e cas di su ex 
anto no kier a bay. Tambe el 
a agredi riba caya, core tras di 
dje, film’e den e scol di de- 
porte y laga otronan observ’e, 
asina hues a bisa. 

Hues no tabata duna e de- 
claracion di sr. Abraham 
mucho balor unda el a hus- 
tifica su comportacion pa 
motibo cu e kier a papia cu 
su ex riba un areglo di bishita 
pa nan yiu. Hues tampoco 
ta mira cu su comportacion 
tabata hustifica pasobra apa- 
rentemente su ex tabatin un 
relacion cu e doño di e scol 


di deporte. 

Den su comentarionan e po- 
litico di Boneiro a expresa cu 
e ta haya cu Ministerio Pu- 
blico tin un vision limita y 
tambe a laga informacion cu 
por yuda den su defensa, afo 
den e dossier di corte. Tin un 
chens grandi e ora pa e politi- 
co ta bay apela su caso. Fiscal 
mayor Hambeukers a expre- 
sa despues di e veredicto cu 
e ta contento pasobra hues a 
sigui gran parti di nan relato 
y exigencianan. Pero tampo- 
co e ta descarta e posibilidad 
di bay den apelacion. 

E caso a daña su imagen, asi- 
na sr. Abraham a bisa. Pero 
e no kier baha como politico, 
siguramente sin cu e caso 
a bin dilanti den corte su- 
perior. Manera menciona e 
politico a ricibi hopi critica, 
mayoria di oponentenan po- 
litico femenino, pa su com- 
portacion. Pero pa e parti di 
maltrato segun Ministerio 
Publico mes tambe, no taba- 
tin suficiente prueba. 


OM ta actua contra problema di spijbel 


ORANJESTAD - Fis- 
cal di e islanan di BES a 
papia cu e alumnonan y 
mayornan di Gwendoline 
van Putten School riba e 
problema di spijbel. 

E scol na Statia tin un prob- 
lema grandi cu esaki desde 
comienso di e aña escolar. E 
fiscal a sinta cu e alumnonan 
y mayornan na Fort Oranje y 
indica cu ya duna varios cas- 
tigo na esunnan cu ta spijbel. 
Nan ta castiga e muchanan 
den cuadro di HALT, du- 


nando nan tareanan alter- 
nativa. Ministerio Publico 
(fiscal) mes of polis por duna 
e castigonan aki na menor 
sospechoso ora ta trata nan 
prome biaha cu husticia. Y 
ora e echo castigabel no ta 
grave. Muchanan cu ta spij- 
bel te 64 ora tambe por cay 
bou di e areglo di HALT. 
Asina nan ta evita di haya un 
strafkaart. 

Cada luna Ministerio Pu- 
blico, polis, ambtenaar cu ta 
controla leerplicht, Voogdi- 
jraad y e scol 



Gwendoline van Putten ta 
sinta hunto. Den e reunion 
aki nan a constata cu tin rela- 
tivamente basta alumno cu 
ta spijbel. Pa motibo di esey 
nan a dicidi cu tur alumno 
cu lo spijbel entre 16 pa 64 
ora lo haya un castigo den 
cuadro di HALT. E alum- 
nonan cu a ricibi un castigo 
por lo pronto lo mester cum- 
insa cu e trabou obligatorio 
segun nan castigo. Esaki lo 
tuma luga bou supervision di 
Voogdijraad, asina Ministe- 
rio Publico ta informa. 


Venezuela: Coalicion opositor ta rechasa candidato Henri Falcon pa 

presidente 



(lapatilla.com) - E 
coalicion opositor Mesa 
di Unidad Democratico 
(MUD) a rechasa e deci- 
sion ‘unilateral’ di e ex- 
gobernador Henri Falcon 
di inscribi como candida- 
to pa eleccion presiden- 
cial di dia 22 di april. 

Nan ta considera cu e mani- 
obra aki di e politico ta haci 
cu e ta kita completamente di 
e aliansa anti-Chavista, asina 
e aliansa opositor a publica 
riba su cuenta di Twitter. 
Nan a recorda cu MUD a 
manda un carta pa presidente 
Nicolas Maduro den cual 


nan ta fiha nan posicion en- 
cuanto un ‘berdadero elec- 
cion’ y den cual nan ta exigi 
cu mester admiti e coalicion 


participa como partido y 
tambe un fecha electoral cu 
mester ‘duna e margen sufi- 
ciente pa: garantisa, construi, 


y difundi adecuadamente e 
ofertanan electoral’. 

Sr. Falcon a anuncia ayera cu 
e por retira su candidatura si 
no ta cumpli cu un serie di 
peticion cu el a haci na CNE 
poco despues di inscribi, 
y entre nan tin e pospone- 
mento di e fecha electoral y 
un observacion internacio- 
nal “imparcial, completo” a 
traves di Nacionnan Uni. 
Despues cu Falcon a bira 
conoci politicamente como 
coordinador di e Movimiento 
V Republica den estado Lara, 
funda pa ex-presidente Hugo 
Chavez (1999-2013), Falcon 


a ser elegi,siendocandidato 
Chavista,alcalde di Barqui- 
simeto, capital di estado Lara, 
di 2000 pa 2008. 

Na 2008 el a postula pa 
gobernador di Lara, pa cual 
el a keda elegi cu e apoyo 
di e gobernante Partido So- 
cialista Unido de Venezuela 
(PSUV), di cual el a separa 
na 2010 pa desacuerdonan 
politico. 

Desde e tempo ey, el a bay cu 
varios partido cu a termina 
formando e Avanzada Pro- 
gresista, cu e ta presidi, cu ta- 
bata cerca di e parti grandi di 
oposicion reuni den MUD. 

Sosten masal pa peticion pa drecha caminda malo 


KRALENDIJK (Ret Karibense) - Weekend 
pasa nan a cuminsa cu un peticion pa 
drecha caminda. Mas cu 2700 a firma caba, 
mustrando cu pueblo ta fada cu e mal estado 
di e camindanan. Tambe a firma 700 hende 
riba papel. 

E peticion yama Fix our road a ricibi dentro di 24 
ora 1.500 firma online y awor manera menciona tin 
mas cu 3000 firma. E iniciado Henri Verhoef kende 
ya aña pasa a hala hopi atencion cu su protesta di 
flor, ta reacciona: “E ta algo cu ta biba bou di hende. 
Pero esey ta logico. E ta un problema di nos tur.” 

E cantidad firma lo representa 15% di e populacion 
sinembargo e iniciado no por garantisa cu e 
firmanan online si tur e personanan realmente ta 
bibando na Boneiro. 

Aña pasa el a protesta, butando flor di plastic den 
buraconan den caminda. E1 a haya hopi atencion 
sinembargo no a logra mucho. Sr. Verhoef ta bisa cu 
awor cu e peticion e politiconan si ta reaccionando. 
tÉ Ya m’a papia capa cu deputado James Kroon.” 
Su intencion tabata pa awe duna e peticion na 
secretario di estado Hulandes Raymond Knops 
encarga cu asuntonan di Reino. E secretario ta 
bishitando e isla. 

Wega entre Boneiro y Hulanda 

Drechamento di e camindanan ya a bira un wega 
entre Boneiro y Hulanda di ken ta responsabel. 



E problema aki ta algo di añanan caba sinembargo e 
ultimo simannan e situacion a deteriora mas. Asina 
cu nada di mantencion ta pasa tanten cu Boneiro y 
Hulanda ta pleitando. Na october aña pasa deputado 
di Boneiro Kroon a asumi responsabilidad, esta cu 
Boneiro mester drecha e camindanan malo. Pero 
e tambe a indica cu pa logra esaki mester sosten di 
Hulanda. E1 a bisa tambe cu tin un plan cla y cu nan 
ta spera cu na februari e aña aki nan lo por cuminsa 
cu mantencion. 

Durante su bishita luna pasa, secretario Knops 
di Hulanda a bisa cu e placa tambe t’ey pero cu 
ainda falta e plan di e colegio di gobernacion di 
Boneiro. Gezaghebber di Boneiro Edison Rijna 
recientemente a bisa cu e plan lo ta cla dentro di un 
par di siman. 

Responsabel ora accident fatal 

Pero te ainda nada concreto a pasa. Y pa motibo 
di e yobida ultimo simannan e camindanan hasta a 
bira mas peligroso. Pa motibo di esey, sr. Verhoef a 
cuminsa cu e peticion dirigi na deputado Kroon y 
secretario Knops. 

Partido den oposicion MPB a tuma e peticion 
pa urgi sr. Rijna como ‘factor stabiel den e 
gobernacion’ pa tuma e coordinacion di e plan. E 
partido a trece dilanti cu tin un veredicto di Hoge 
Raad unda ta dirigi un gemeente Hulandes pa 
para responsabel den caso tin un accidente fatal pa 
motibo di camindanan mal manteni. 


OM: venena cacho cu pushi 
ta castigabel 


WILLEMSTAD - Na Corsou tabatin basta caso 
recientemente di cacho- y pushinan venena. Esaki mas 
tanto a tuma luga den cercania di Sint Jorisbaai/Jan 
Thiel. 

Awor Ministerio Publico ta reacciona riba esaki. Nan kier 
informa pueblo cu actonan asina nan ta castigabel. Segun e 
codigo penal articulonan 2:335 y 3:10 bo ta castigabel, si bo 
ta haci algo contra e salud di un animal sin cu motibo. Banda 
di esey den e codigo penal tin e articulo 2:334 unda ta para cu 
bo ta castigabel si bo mata un animal intencionalmente, haci 
daño na dje y of percura cu e ta disparce. E castigo ta hasta 
prizon, esta un maximo di dos aña prizon. Of bo por haya un 
boet den categoria 4 (halto). Husticia tambe por detene bo y 
cera bo si bou ta bou sospecho den casonan asina. Ministerio 
Publico na Corsou tambe kier enfatisa cu nan ta investigando e 
casonan na Sint Jorisbaai y lo actua contra e personanan kende 
a comete e echonan castigabel contra e cacho- y pushinan. Pa 
motibo di esey nan ta pidi publico pa cooperacion y sin nan 
tin informacion, pa meld esaki na polis. 




Mariniernan den training special 
na St. Maarten 



PHILIPSBURG - E ultimo tres dia e 
mariniernan di Roterend Element (RE) 
di St. Maarten tabata den un training 
special. 

Nan a ehecuta e programa Special Operations 
in Urban Terrain (SOUT). Durante esaki 
nan ta train den practico e conocemento 
y habilidad cu nan a siña prome y cu ta 
forma parti di e sistematico pa unidadnan 
operacional di mariniernan, asina Defensa 
Hulandes ta informa. 

E mariniernan tabata practica den e hotel na 


Gibb’s Bay cu nan nunca a fmalisa. Horcan 
Irma a pasa tambe y asina e mariniernan tambe 
mester drecha portanan y otro partinan cu a 
disparce durante e horcan. Segun Defensa e 
training ta importante pasobra ‘mundo tin 
mas y mas ciudad’ pues un marinier mester 
opera mas y mas den y rond edificionan. 
Banda di esaki e tacticanan cu nan ta siña 
nan tambe por uza abordo di barconan, por 
ehempel durante misionnan anti pirata y otro 
tareanan di kustwacht den e region Caribense. 

A JICLASIFICADO 


Clasificado Economico 


PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


TA HUUR 

na Rooi Bosal 

un trailler 2 camber, 1 baño, 
sala y cushina ta hunto 
“no muebla” pa mas info 
Tel. 592 7934 


TABENDE 

un auto marca Chevrolet 
modelo Epica, aña 2007 aut. 
Excelente condicion 

Tel.592 5462 


TABENDE 

Un Terreno propiedad cu ca- 
minda di klinkers na Tamarijn pa 
traha e cas di bo soño 

Tel.582 8080 


SERVICIO PUBLICO 

Mr. Facunda clarividente/ 
Santero. Tur problema tin solu- 
cion trabou 100% garantisa 
Reuni amor, kita mala suerte 

Tel: 740 2206 

SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 
Tel. 566 5026 
TAHUUR 

Studio Apartment 750 + 1 luna 
Muebla pa 1 persona. 

Tur cos inclui 

Tel. 741 8637 


TAHUUR 

na Rooi Bosal un trailler 2 cam- 
ber, 1 baño, sala y cushina ta 
hunto “no muebla” 

Tel. 592 7934 

SERVICIO PUBLICO 

Se ofrece enfermera para cuidar 
a ancianos o descapacitados 

Tel. 566 3098 


TAHUUR 

Apto na Tanki Leendert full 
muebla Afl. 1.200 + deposito 
awa + coriente apart 
Tel. 733 3322 


SERVICIO PUBLICO 

ta drecha tur sorto di Imagen 

Tel. 584 2489 


TABENDE 

Cashi di baño blanco cu spiel 
sin wasbak 
Awg.275,00 
Tel. 593 2952 


SERVICIO PUBLICO 

Mi ta ofrece pa cuida mucha y 
hende grandi, haci cas limpi, 
mentenimento di beauty salon, 
ayudante di cushina, vendedora 

Tel. 748 7066 /748 7041 


SERVICIO PUBLICO 

Buscando auto pa huur y na bon 
prijs? yama nos 
Tel.593 9953/ 593 8453 


TAHUUR 

Apartment 

camber, sala, cushina, baño. 
Inclui wifi y cable. Fls.800 
+ 1 luna borg 
Tel. 568 7779 


TAHUUR 

Apartamento di 2 camber full 
muebla na Seroe colorado. Pa 
info pls. Yama 

Tel.5698007 


SERVICIO PUBLICO 

Se ofrece enfermera con experi- 
encia para cuidar adulto o niños 
discapacitados 
Tel: 566 3098 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 

Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 

TAHUUR 

Studio na Aruba Beach Club 
por acomoda 4 pers. 

Siman 28 di July prijs: $750 
Tel. 582 2320 


TABENDE 

Appartment complex (5) + 1 cas 
Guyabastraat Afl.375.000 

Cel. 592 9966 

TABENDE 

Un cas nobo na Ayo di 

3 camber/1 baño, apartment, 
pa Afl.425.000 

Cel.593 6318 

GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 

TAHUUR 

un Aptm di 1 camber pa 1 per- 
sona, Companashi Afl.750 + 1 
luna di deposito, ecl. utilidades 
no muebla 

Tel. 592 9966 

TABENDE 

un cas na Wayaca Residence 

3 camber, 2 baño. 

Af1.525.000 (negociable) 

Tel. 592 9966 

TABENDE 

un cas + espacio comercial of 
aptm na Caya Betico Croes 950 
m2 tereno, construi 635 m2 
Tel. 592 9966 

TABENDE 

un mesa di comedor cu 6 stul 
Afl.450 

Tel. 592 9966 

TAHUUR 

La Cabana Timeshare 

1 camber di 29 di maart te 6 
april Semana Santo 

Tel. 583 8132/641 6184 

TABENDE 

Tereno na Tanki Leendert 
1000 m2 eigendom Afl.175.000 
Tel. 593 2952 


TABENDE 

cas situa na Socotorolaan 25 

3 camber cu closet, 2 baño, sala 
comedor, cushina, porch, cura. 
Prijs taxatie rapport Aw.278.000 
Prijs pidi den man Awg. 225.000 
Tel. 593 0909 


TABENDE 

Nissan Tiida 2011 
den bon condicion, automatic, 
A/C Prijs 16.300 awg 

Tel. 7371495 


TAHUUR 

En Seroe Blanco habitacion con 
cocina y baño independiente 
para una persona (dama) 
Renta :600 fl deposito 600fl 
servicios aparte 
Tel. 562 3006 

SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 

- TA BENDE - 

Varios Terrenos propiedad di 
diferente tamaño na Tamarijn cu 
caminda di klinker. 

Tel. 582 8080 


SERVICIO PUBLICO 

Ta furra tur sorto di stoel 
tambe dashboard di auto/porta 
Trabouw garantiza, hopi varie- 
dad di tela 

Tel. 746 0518 


SERVICIO PUBLICO 

Pa tur di trabou di verf sea cas 
of negoshi. Trabou garantiza 
Tel: 561 5597 


TA BENDE 

Cashi di palo color bruin 1.20 cnr 
x2.17cm lachi na banda shelf 
y lugar pa colga paña 
Prijs awg 300,00 

Tel. 593 2952 


TAHUUR 

Studio di 29 di maart te 6 april 
Semana Santo 

Tel. 583 8132/641 6184 


TAHUUR 

Appartment amoblado 
2 camber. Ponton 

Tel.745 0559/ 733 4033 


TABENDE 

Tereno comercial na TL. 
Prijs 175,00 m2 
Uno di 1056 m2 awg 
273.300,00 otro di 
1000m2 awg 175.000,00 
Tel. 593 2952 


TABENDE 

Tereno propiedad na Paradera 
cu caminda di klinker. 

Por traha bo mesun 
modelo di cas 

Tel.582 8080 


AB0NA PA SOLAMENTE AFL. 35, PA LUNA Y RICIBITUR DIA B0 CORANTNAN PREFERI 



Yena aki bao e stguiente informacion 


Tolofnn 1=1 Cobranza na Cas. 

lclclUM □ Cobranza na Trabao. 

Nnmhpr rnmnlpto’ I—I P^ga via Banco (Standing Order) Aruba Bank no:33266.8 

H . □ Paga Aruba Bank AB0 0NLINE . 

Adres di entrega:. .. □ Paga cmb online . 

a . a- LJ Personal na oficina di Bon Dia Aruba. 

Adresdi cobranza . nponeden Box. 

□ Tira den Cura. 

PagoAdelanta; nBLuna DóLuna □ laña 


Yama na telefon: 582-7800 of manda un email na accounting@rbondia.com 

www.bondia24.com 







































































B NPf« 


OPINION/LOCALP 


DIAHUEBS 1 MAART 2018 


Robert Arends: 

‘Malcria pa politiconan mes?’ 


ORANJESTAD - Ora lesa den prensa local 
con directornan/dirigentenan di servicionan 
y di companianan di gobierno ta wordo , por 
bisa , lastra publicamente pasobra un of mas 
empleado no ta di acuerdo cu nan forma di 
maneha, e pregunta ta lanta si no ta politi- 
conan mes ta causante di e falta di respet y 
falta di privacidad, mal-usando prensa, den e 
casonan aki. 

Ta e cantidad di votonan ora di eleccion ta conta 
momento di resolve desacuerdonan den servicio- 
nan y companianan di gobierno? 

Cardinal den e casonan aki ta e metemento di min- 


isternan den asuntonan pa cual nan tin cu mantene 
distancia si nan ke actua husto den conflictonan cu 
ta regarda nan ministerio. 

No ta pornada cu gritonan ta resona cada bes atrobe 
pa mantene ministernan leu di e maneho diario di 
nan departamentonan y companianan pa preveni 
favoritismo/clientelismo cu ta stroba trato husto y 
igual di empleadonan y clientenan. 

Laga nos tur spera cu ‘defensor di pueblo’ (om- 
budsman) lo tin autoridad segun ley pa actua riba 
peticion di directornan/empleadonan/clientenan 
contra trato discriminatorio di moda cu no ta pone 


un minister den cayente pa actua contra su mesun 
hendenan. 

Aparte di por actua ta di spera tambe cu ley di de- 
fensor di pueblo ta duna e posibilidad cu e por in- 
termedia di su mes (sin ricibi peticion) prome cu 
un desacuerdo bira un conflicto. Si e posibilidad pa 
actua di su mes y di intermedia no ta den ley, por 
fabor inclui e posibilidadnan aki ainda. 

Recomendacion na ministernan ta pa no actua sin 
investigacion imparcial y sigur no busca publici- 
dad si un asunto no ta completamente investiga, ta 
nomber di hende ta mancha y esey den un comu- 
nidad chikito. Bo mes lo ke? 


Studiantenan di IPA preparando pa pasantia internacional 





SAN NICOLAS - E studiantenan 
di aña 3 a participa na e tayer 
movecion y felicidad presenta pa 
docente Wilma Kuiperi-Jansen. 
Esaki den cuadro di preparacion 
pa nan pasantia (stage) interna- 
cional. 

E tayer aki ta inspira pa e resultado di 
‘Project Aristotle’ di Google. “Edu- 
cando e mente sin ta educando e cu- 
rason no ta educacion!” - Aristotle, 
300BC 

Segun un comunicado di IPA, e tayer 


a inicia cu baile riba musica Hip Hop 
Reggaeton cu ta inspira pa cultura 
Americano, Latino Americano y Ca- 
ribense cu hobennan ta baila na tur 
pais rond mundo. Ambos studian- 
tenan di IPA y esunnan di Hulanda 
cu ta sigui nan minor na IPA a gosa di 
e actividad aki. 

Durante e tayer sra Kuiperi-Jansen a 
splica cu baile y musica ta movecion 
y ta medio di expresion humano cu 
banda di e parti fisico tambe ta aporta 
na e parti di sentimento manera feli- 
cidad. Sostenibilidad tin e fin pa nos 


cada un ta feliz teniendo cuenta cu 
futuro generacionnan. 

Den su charla el a cita psicologo 
Seligman cu componentenan pa ta 
feliz ta entre otro: creacion cu ta lanta 
e sentimento di goso; compromiso 
cu ta duna e sentimento di envolvi- 
mento; alcansa bo meta cu ta lanta e 
sentimento di nificacion. E1 a men- 
ciona tambe cu investigado Robert 
Walding cu, continuando 75 aña di 
investigacion riba felicidad, ta conclui 
cu bon relacion social, mas cu titulo 
of posicion material, ta haci hende fe- 
liz, e comunicado ta splica. 





Segun e comunicado di IPA ta splica, 
den e charla di sra. Kuiperi-Jansen a 
resalta cu educacion di cultura y arte 
ta contribui na conscientisa y cul- 
tiva aprecio pa norma y balor di un 
pueblo y tambe comprension pa cul- 
tura di otro. E elemento principal di 
tur cultura ta: humanidad, comuni- 
cacion, comprension y colaboracion, 
hasta ora tin desacuerdo. Esaki tambe 
ta sostenibilidad. “Na fmal di su tayer 
e studiantenan a haya un amplio spli- 
cacion tocante cultura. E1 a splica cu 
cultura semper ta den desaroyo entre 
otro pa medio di innovacion.” 

‘Awa di riool a bay den lamapa oranan largo’ 

Investigacion den caso di ambtenaar RWZI 


ORANJESTAD - Minister Otmar Oduber 
(POR) ta informa cu nan ta investigando un 
ambtenaar di RWZI Bubali cu a bandona tra- 
bou y asina awa di riool por a drenta lama pa 
‘oranan largo’. 

“Ora cu gobierno actual a asumi responsabilidad, 
tabatin diferente ambtenaar cu mester a bay bek 
nan departamento y otronan cu a bay cas segun ter- 
minacion di nan contract. Tabatin un caso specifico 
di un ambtenaar di DOW Noraima Vidola cu aña 
pasa tabata envolvi den un sosedido cu a causa cu 
DOW ya no ta desea di tin e señora den su servicio 
mas, como cu e persona a comete un acto cu ina- 
ceptabel pa loke ta su responsabilidadnan laboral.” 

E ambtenaar en cuestion tabata traha na e Water- 
zuiveringsinstallatie (RWZI) di Bubali. “E1 a ban- 
dona su pia di trabou sin notifica niun hende cual a 
conduci cu pa oranan largo e awa di riool cu ta bin 
na e RWZI a bay lama. Ocasionando consecuenci- 
anan grandi negativo pa nos medio ambiente y na- 
turalesa. Un acto contra derechonan y tratadonan 
internacional considerando e magnitud di e daño”, 
segun e mandatario den un relato. 

E persona despues no kier a duna oido na direc- 
tor di DOW pa raporta y responsabilisa su mes 
tampoco y al contrario a tuma un actitud di ‘niun 
hende no tin nad’i bise’, asina e minister ta bisa. “E 
ambtenaar a wordo protegi tur tempo pa e minister 
anterior di Infrastructura door di a pone‘ter bes- 
chikking di e minister.” 

Na momento cu gobierno a cambia e persona mes- 
ter a bay bek su departamento pa cual DOW a bisa 
cu no ta acepta e persona. Minister anterior a pur- 
ba overplaats e persona pa un otro departamento 
esta Ministerio Publico (OM). Sinembargo OM a 
mustra tambe di no kier e persona, mescos a tuma 
luga tambe cu Departamento di Salubridad Publi- 
co. “Te cu na cierto momento e persona a wordo 
yama pa presenta na pia di trabou bek cual e no 
a haci tampoco y a bay cu a.o. y ta cu a.o te na e 
momentonan aki. A pesar cu e tabata cu AO, nan 



a mira cu e persona tabata bay fiestanan y carnaval 
mientrastanto, cual no ta comportacion adecua pa 
un ambtenaar riba AO”, segun e relato di parti di 
minister Oduber. 

“Consecuentemente a tuma e decision reciente- 
mente cu ta prohibi entrada di e persona na su tra- 
bou anterior. Medidanan disciplinario a cuminsa 
contra dje a base di e reportahe cu DOW a traha 
di e caso. E caso ta wordo investiga pa deduci ex- 
actamente cuanto daño a wordo cometi, pa mira si 
cierto momento lo por pone e persona para respon- 
sabel pa esaki. No por permiti cu e tipo di cosnan 
aki ta tuma luga, un bon ambtenaar mester actua 


manera un bon ambtenaar y mester tin e respon- 
sabilidad tambe. Tin dos hecho importante cu ta 
hunga un rol esta e hecho di negligencia di trabou 
cu a tuma luga y e hecho cu riba AO tabata sali fi- 
esta.” 

Mester enfatisa cu e persona nunca a presenta na 
pia di trabou desde despues di e incidente y ta cob- 
rando keto bay. E ambtenaar mester wordo brinda e 
oportunidad pa duna su banda di medaya tambe, y 
unabes cu esey wordo brinda, e ora decisionnan lo 
mester wordo tuma den un Landsbesluit cu gober- 
nador ta firma hunto cu Gobierno. Tur cos ta den 
man di DRH pa actua y pa duna straf disciplinario, 
segun e minister. 


Polis no por confisca auto pasobra wardanan ta yen 


POS CHIKITO - Despues un accidente na Pos Chikito 
unda un persona a resulta herida, a sali na cla cu polis 
no por a confisca e vehiculo. 

E tabata trata di un auto di cual e chauffeur no tabatin 
documento. Pero nan no por a confisca e auto pasobra e 
wardanan y hasta na Balashi ta yen di auto. Pues no tabatin 

luga- 



Ministro di Hysticia ta anuncia cu entrante 2 maait 201S 
segun Ley di Molestia, durante 30 dia lo tin oportunidad pa un 
y tur tuma conocemento na Departamento di Legisjacion y 
A$unto HuridicOr Schotlandstraat S3 di un peticion y ane>to 
cu a ser haci pa instalacion di gas di 100 galon na Santa Cruz 
48. Durante dicho periodo aki tur hende por expresa por 
escrito nan obhedon contra dunamento di e permho 
menciona, dingi na e Ministro di Husticia, via director di 
Departamento di Legislacion y Asunto Huridico, Schotiand- 
straat 53. 

Ladronnan tin negoshi di famia terorisa na Tarabana 



ORANJESTAD - Reci- 
entemente productonan 
a keda horta tras di otro 
na un negoshi di famia 
na Tarabana cu ta bende 
cuminda. Ainda nan no 
a entrega keho na po- 
lis pasobra segun nan 


toch nada lo wordo haci. 

E luga di cuminda La Cabu- 
reña na Tarabana, Dakota, 
ta hayando bishita di ladron 
ultimamente cu ta hortando 
nan productonan. Siman pasa 
algun persona desconoci a 


drenta e luga y bay cu un saco 
grandi di ciboyo. 

Pa casualidad diamars nan a 
haya un entrega di un saco 
di batata, pa despues den 
madruga esaki tambe a keda 
horta y un tas cu pertenenci- 



anan. 

Par di luna pasa tambe pro- 
ductonan a keda horta y ta 
parce awor di ta birando un 
custumber di cada pasa tanto 
tempo. Paden di e cas mes 
unda e negoshi ta situa e 
ladronnan no a drenta. Den 
e parti pafo unda nan ta war- 
da algun carga/productonan 
pa traha nan pan ta unda e 
ladronnan ta concentrando. 
“Problema cu ladronicia asina 
nos no tabata tin. E ta laf pa- 


sobra nos ta hende cu ta yuda 
comunidad. 

Yen di hende cu ta pasa aki- 
nan nos a yega di yuda y ta 
laaf cu nos ta wordo trata 
asina ki bek,” gerencia di La 
Cabureña ta bisa nos. Nos 
a purba combersa cu algun 
bisiña pero no a logra haya 
ningun comentario. La Ca- 
bureña ta pidi e bario den 
caya di Sorsacastraat si un 
hende por a mira algo pa 
yuda nan cu e informacion 
pa compila pa autoridadnan. 


Boto den 
problema 


ORANJESTAD - Kustwacht a ricibi 
un yamada diaranson di un boto den 
problema. E capitan a bisa cu ta awa 
ta drenta su boto. Tabata trata di e 
boto Corka cu dos persona abordo 
anto nan tabata 1 miya nautico pa 
zuid di Aruba. 

Un tubo a kibra y asina awa a cuminsa 
yena e camber di mashin. Pa motibo di 
esey nan no por a start e boto mas. Kust- 
wacht a manda ayudo y asina por a touw 
e boto bek. 



Bais laga den santana 


SAVANETA - Patruya di 
San Nicolas a presenta na e 
santana di Savaneta unda un 
persona a topa cu un bais laga 
atras. E oficialnan a acudi na 
e sitio y asina topa cu e bais. 
Nan a hiba e bais pa warda. 




Pone bon TINO 
orabotaSTUUR 


NO GONTRIBUICU E CIFRfl Dl VICTIMA 
DEN ACCIDENTE 01TRAFICO 

Pronostico di tempo 


Tempo: 

Parcialmente nubia cu localmente un 
awasero. Temperatura maximo 31 grado 
Celsius y temperatura minimo 25 grado 
Celsius. Solo lo baha awe nochi 06:49pm 
y lo sali mañan mainta 06:55am. 

Biento: 

Modera for di direccion oost te oost- 
noordoost; Forsa 3 te 4 (12 te 30 km/ 
ora, 7 te 16 nudo). Den dia basta fuerte 
te posiblemente fuerte den rafaga; Forsa 


5 te 6 (31 te 50 km/ora, 17 te 27 nudo). 

Situacion general di tempo: 

Humedad den atmosfera regional lo 
pone cu temporalmente mas nubia lo 
bay pasa riba region local den proximo 
24 ora. Pa e motibo aki tin chens pa 
localmente un awasero riba e isla. 

Condicion di lama: 

Olanan di lama lo ta for di direccion 
oost- noordoost cu haltura di 3 te 5 pia; 


e olanan di mas halto lo ta na costanan 
oost, noord te Noordwest di e isla. 

Un area di presion abou riba oceano 
Atlantico ta creando labaderanan cu lo 
bini for di noordoost i causa lama poco 
bruto na nos costanan den proximo 
dianan. 

Temperatura di superficie di lama: 25 
grado Celsius. 



Departamento 
meteorologico cu aviso 
pa boto chikito 

ORANJESTAD - Un aviso pa boto chikito lo dren- 
ta na vigor awe diahuebs pa 6 am. 

Areanan afecta lo ta principalmente costa oost, costa 
noord te noordwest. Tambe costa di arashi y high rise i 
low rise hotels. 

Synopsis 

Labadernan biniendo for di noordoost causa pa un area 
di presion abou riba oceano Atlantico lo haci parti di nos 
costanan relativamente bruto. 

“Uzadonan di lama, specialmente doñonan di boto 
chikito ta wordo avisa pa tene cautela cerca e area di 
costanan menciona.” 


SER: Proceso di aumento di salario minimo 

ta hancra den ley 


ORANJESTAD - “E proceso di aumento 
di salario minimo ta hancra den ley esta 
e articulo 13 di e Landsverordening Min- 
imumlonen, den cual ta stipula bou di 
cua circunstancia gobierno por aumen- 
ta e salario minimo i cu mester scucha 
(conseho di) SER prome cu bay over na 
ahusta/aumenta e salario minimo.” Esa- 
ki ta locual Sociaal Economische Raad 
(SER) ta laga sa den un comunicado pa 
prensa. 

E comunicado ta splica cu via e medionan di 
comunicacion SER a tuma nota di e intencion 
di gobierno di Aruba pa aumenta e salario 
minimo den 2018 como tambe e intencion di 
gobierno di Aruba pa instala un comision tri- 
partite den cual SER lo forma parti di dje. 
Segun SER, e manera usual ta cu den fin di 
aña, SER ta ricibi un peticion di minister di 


labor pa un conseho ariba un posibel ahus- 
tacion/aumento di e salario minimo entrante 
1 di januari di e aña venidero. Sinembargo 
e Minister di Labor por aumenta e salario 
minimo tambe durante aña si e ta haya cu tin 
circunstancia special esta ‘bijzondere omstan- 
digheden’. Na momento cu SER ricibi un 
peticion pa conseha ariba aumento di sala- 
rio minimo, SER ta start un investigacion pa 
evalua y analisa desaroyonan i expectativanan 
di (cremento) economico relevante na i pa 
Aruba, pa asina duna un conseho tocante un 
ahustacion/aumento di e salario minimo. 

Pa loke ta trata e intencion di gobierno di 
Aruba pa instala un comision tri-partite den 
cual SER lo forma parti di dje, SER a comu- 
nica su posicion y conseho na tanto Prome 
Minister como na Minister di Labor ariba 
punto specifico esaki, segun e comunicado ta 
termina bisando. 


ATIA a bishita Risaralda na Colombia pa acuerdo 
cu Camara di Comercio di Pereira 



PEREIRA - ATIA 
recientemente representa 
pa nan presidente, Ronald 
van Trigt, ariba invitacion 
di Camara de Comercio di 
Pereira, a realisa un biahe 
pa Colombia pa explora 
e posibilidad pa crea 
oportunidadnan nobo y 
inovativo entre Colombia 
y Aruba. Esaki a base di 
un convenio cu a cera aña 
pasa. 

“E invitacion pa sigui 
traha ariba e puntonan di 


e convenio, cu ta encera 
oportunidad di comercio 
pero tambe enseñanza, medio 
ambiente, turismo, deporte y 
salud, a ricibi oido di ATIA 
pero tambe di gobierno y 
parlamento”, un comunicado 
di ATIA ta bisa. Camara 
di Comercio di Pereira a 
invita representantenan di 
parlamento di Aruba pa asisti 
na e biahe y ser informa di e 
posibilidadnan cu e acuerdo 
aki por representa pa Aruba. 
Alabes, di parti di gobierno di 
Aruba sosten a wordo duna na 


e convenioy biahe aki. Di parti 
di parlamento e miembronan 
Setty Christiaans- 

Yarzagaray (MEP), Ricardo 
Croes (RED) y Robert 
Candelaria (AVP) a asisti 
na e reunion di gremionan. 
Durante e reunion hopi 
representantenan di 

gremionan di Risaralda y 
Pereira tawata presente. 
Ademas di representantenan 
di Camara di Comercio di 
Pereira tawata presente: 
Gobernador di Risaralda 
Sigifredo Salazar, Secretaria 
Economico y Competividad 
di Gobernacion di Pereira, 
Juan Carlos Valencia 
Diputado di Asamblea di 
Risaralda, Universidad 

Tecnologico de Pereira 
(Inovacion/Investigacion/ 
Extension), Directora di 
Turismo di Gobernacion 
di Pereira, Cluster di Salud 
di Gobernacion di Pereira, 
SENA (Coordinador 

Academico/Grupo 
Formacion Professional), 
ANATO Eje Cafetero, 
Director Ejecutivo di Cotelco, 


CRC (Comision Regional 
de Competetividad), ANDI 
Risaralda (Director Regional), 
Pereira Convention Bureau 
(Directora di Turismo 
Corporativo), Invest in 
Pereira, UDL y Colombian 
Adventures. “Manera por 
deduci for di e gremionan 
presente, Camara di 
Commercio di Pereira a 
coordina un reunion cu 
representantenan sumamente 
importante pa asina duna 


contenido na e acuerdo y yega 
na puntonan di cooperacion 
specifico cu Aruba. Intencion 
ta pa yega den e proximo 
lunanan na un bishita oficial, 
lidera pa gobernador di 
Risaralda, di e gremionan 
presente na e reunion 
importante aki. ATIA ta sigi 
traha ariba tur aspecto pa 
crea oportunidadnan nobo pa 
comercio y Aruba en general, 
di cual e proyecto Risaralda/ 
Pereira ta uno.” 

Dokternan miho prepara riba nivel huridico 



ORANJESTAD - Hospital a tene 
recientemente un curso pa dokternan, 
stakeholders den loke ta salud publico y alabes 
huristanan pa loke ta ‘gezondheidsrecht’. 
E oradornan specialisa den e tematica aki 
tabata di Hulanda y Aruba esta profesor 
Joep Hubben, profesor Rijk Gans y Ester van 
der Burg, kendenan a elabora riba leynan 
existente y alabes esunnan nobo encuanto 
salud y calidad di cuido, esaki segun un relato 
cu nos a ricibi di Horacio Oduber Hospital 
(HOH). 

Na Aruba desde algun aña tin e landsverordening 
gezondheids zorg y esey ta dirigi riba mehora 
calidad di salubridad cu instrumentnan huridico. 
“Hospital hunto cu e oradornan a presenta e curso 
aki pa atende e instrumentnan huridico cu por 


uza pa mehora calidad di cuido. Parcialmente nan 
tin parti den e rol cu hospital y e dokternan tin pa 
drecha calidad. Hospital tin reglanan nobo, cu t’ey 
pa loke ta disfunctioneren. A atende e areglo di 
admision di cual ta dirigi pa mehora e calidad dor 
di percura pa corigi locual ta robes”, e relato ta bisa. 

Dokternan cu ta traha pafo di hospital ta haciendo 
esaki caba. “Nos a papia kico dokternan di cas por 
haci”, asina el a duna di conoce. Tambe tabatin 
discusion riba e calidad di cuido di dokternan di 
cas y tambe di e rol di inspeccion cu tin biaha por 
interveni ora cu e dokternan tin tiki opcion. A 
atende riba e rol di asegurado AZV y di e posibilidad 
di e contractnan cu nan tin cu trahadonan di 
emergencia, ora cu algo bay malo y cu no ta 
funciona bon pa asina nan por atende cu esaki. 




Consehonan Consultativo di reino y Raad van State a reuni na Aruba 


ORANJESTAD - Despues cu pa motibo di horcan Irma mester a pospone e fecha original pa e conferencia, recientemente e Consehonan 
Consultativo di Aruba, Corsou, Sint Maarten y Raad van State (Hulanda) a logra reuni pa duna un bista di e situacion di nan respectivo pais 
y conseho. 

“Parti merdia di e programa tabatin un intercambio di idea bao guia di Frank Kunneman riba un tema hopi actual y interesante: De veranderende rol van de 
Raden van Advies en de Raad van State bij de openbare fmancién en de implicaties hiervan voor de taak en werkwijze. E proximo Koninkrijksradenoverleg lo 
tuma luga na september 2019 na Hulanda”, e un relato oficial cu nos a ricibi ta bisa. 

Participantenan na e reunion di Consehonan di Reino: 

Na nomber di Conseho Consultativo di Aruba: mr. F.M.d.l.S. Goedgedrag, presidente, drs. C. Timmer, mr. D.G. Kock, drs. M.M. Agunbero y mr. E.H.J. 
Martis, miembronan, sra. mr. dr. H.A. van der Wal, secretario y mr. A. Braamskamp, secretario adhunto. 

Na nomber di Conseho di Estado: mr. J.P.H. Donner, vice-presidente, drs. B.P. Vermeulen, miembro, sra. mr. M.G.M. Schwengle, miembro na nomber di 
Aruba, mr. dr. R.K. Visser, secretario y drs. R. van der Veer, consehero di asesoramento. 

Na nomber di Conseho Consultativo di Corsou: mr. L.M. Dindial, vice-presidente, sra. drs. C. Alberto en mr. W.R. Flocker, miembronan y sra. mr. C.M. 
Raphaéla, secretario. 

Na nomber di Conseho Consultativo di Sint Maarten: sra. mr. drs. M.C.C. Brooks-Salmon, vice-presidente, G.R. Bergman, miembro, M.L. Alexander en sra. 
P.M. Philips, miembronan extraodinario en mr. A.G. Baly, secretario. 

Riba potret: e participantenan na e reunion y un impresion di e recepcion di despedida. 

Empleadonan di Aruba Bank comprometi pa ofrece un experiencia superior 



ORANJESTAD - Diamars merdia empleadonan di Aruba Bank a 
topa otro na nan sucursal na Camacuri pa un evento cu a culmina cu 
lansamento di nan campaña institucional un ‘Experiencia Superior’, 
esta un ‘Superior Experience’. 

Lansamento di e campaña ta mara na introduccion di un plataforma 
di comunicacion nobo. E resultadonan cu a desvela durante di e atardi 
entre empleadonan ta resultado di sondeonan extenso den mercado 
pa compronde con ciudadanonan ta balora producto y servicio 
netamente Arubano, manera Aruba Bank. 

Segun Sharon Fránkel-De Cuba, Managing Director di Aruba Bank, 
‘ta importante pa nos ofrece loke e cliente kier. Ta p’esey nos ta dedica 
hopi tempo na comprende e necesidadnan di nos comunidad.’ 

En conexion cu esaki, Aruba Bank como e unico banco netamente 
Arubano lo mester actua como tal, esta cu e amabilidad, cordialidad y 
segun e multiple atributonan cu ta caracterisa nos hendenan y ofrece 
un Experiencia Superior. 

Despues di a sigui diferente curso durante 2017 y sesionnan durante 
e actividad di diamars, empleadonan a ricibi nan certificado y pin di 
graduacion cu ta marca inicio di un trayecto di ofrece un experiencia 
superior. Meta ta pa sigui mehora pa ofrece tur cu drenta un 
‘Experiencia Superior’, un ‘Superior Experience’. 


Clientenan di awendia ta spera hopi di un banco y Aruba Bank tin tur 
ingrediente pa ofrece loke nan ta desea. 

Reconocemento pa Jeon 


ORANJESTAD - Despu- 
es di a gana disco platina 
na Premio lo Nuestro pa 
e cantica Machika, gobi- 
erno di Aruba a reconoce 
Jeon ( Jonathan Bryan 
Thiel ) como embahador 
di bon boluntad. Esaki a 
tuma luga ayera dilanti 
Bestuurskantoor unda un 
publico hopi entusiasmo 
a bin pa wak Jeon subi 
stage pa ricibi e recono- 
cemento. E mandatari- 
onan tambe a expresa e 
importancia di su elogio 
como promocion pa Aru- 
ba como algo ‘impagabel’. 

De Palm Concierge a disfruta di un anochi na Rancho Ponderosa 

ORANJESTAD-PropietariodiRanchoPonderosa,LuisClaro,aorganisaunanochicuBBQalestilocowboypatrahadonandiDePalmconcierges. 


E anochi aki a wordo organisa como forma di aprecio pa e grupo di De Palm concierge ya cu nan ta gosa di un bon relacion cu e rancho den nan trabou di haci 
reservacion y referencia pa e rancho. 

Den e potretnan por mira con e ambiente a bay e anochi aki. 

Fundacion Lotto pa Deporte cu yudansa pa Tiger Taekwondo Academy 


k 




ORANJESTAD - E di 19 Tiger Taekwondo Open International Championship a caba di wordo organisa. Esaki despues cu el a cuminsa manera 
un soño. E evento aki den pasado tabata yama Tierra del Sol Opening, cual despues ta cambia pa bira un open championship di Aruba. Tur 
esaki cu esfuerso di master Theo Rodriguez. 


“No tabata facil pa organisa e evento, ya cu mester a haci hopi 
evaluacion, deligencia y a cana diferente caminda pa por haci e 
evento aki un realidad. Tiger Taekwondo Acadamy ta organisa 
esaki cu cada mayor, kendenan semper ta colabora p’e evento pa 
asina e ta un exito completo”, un comunicado ta bisa. 

E comunicado ta sigui splica cu despues di hopi tempo, a ricibi 
ayudo di Fundacion Lotto pa Deporte y Comision Subsidio, 
unda a logra haci e competencia aki bou guia di nan. Master 
Rodriguez a acerca Fundacion Lotto pa Deporte un biaha mas 
pa yuda cu e evento aki, pero tambe el a manda carta pa minister 
di deporte, pa asina por realisa e evento aki bon. 

“Tiger Taekwondo Academy a bay Las Vegas, Merca y aki a haci 
propaganda completo di e evento, dunando tur informacion 
necesario. Haciendo esaki nan ta treciendo diferente atleta di 
taekwondo. Lo conta cu 15 referee internacional, di cual di cada 
pais lo tin 1 referee pa asina por haci e evento aki uno grandi.” 

Inscribi AWOR como boluntario! 


ambadoet.com (O) 


FLEAMARKET 

ROCOCO PLAZA 

Tanki Leendert Road 4 A 

Diadomingo 4 MAART 
Start 9 am BIG SALE 
Antiq ueshops&OU TL ET 
Open Mon-Frid 9-4 pm 
Fleamarketday 9-1 only 
Call forinfo: Ph. 741-5640 
Wholesaler BubblePlastic 



Caribbean Speed Prinlers NV te en busca di un candidato pa e posicion di: 

Periodista 

Caribbean Speed Printers NV ta un connpania local estableci na 1991, editor di e 
medionan Bon Dia Aruba yAruba Today. Nos ta sumindstra nolicia y otro 

contenido via nos medionan digital y print. 

Responsabilidad principal: 

• Crea noticia for di su concepto te na su implementacion segun reglanan 
di calidad di periodismo independienle y di nos compania 

• Crea y mantene contactonan nobo 

• Sigui training interno 

• Participa den un team 

• Traha etico y responsabel 

Rekisitonan: 

■ Scol di periodismo (nivel bachelor) y(of experiencia den periodismo y/of 
nivel havo y disponibel pa siña e trabou di periodismo 
- Por produci contenido pa nos medionan digital y print: skirbi noticia y otro 
informacion: (sina) traha cu audio y video; traha cu social media y 
Wordpress ta un plus 

> Conocemento y interes general di Aruba (social, legal, cultural, 
economico, politica, etc.) 

• Un mente investigativo y crittco 

• Determinacion y persistencia 

• Mester tin habilidad pa traha independiente como tambe den ekipo 

• Mester por papia y skirbi Papiannento y Ingles riba nivel bon. Mester 
compronde Hulandes y Spaño, 

Nos ta ofrece: 

CSP NV ta ofrece un posicion unda por crece den un ambiente dinamico. 

Salanio y beneficionan ta di acuerdo cu e nivel di experiencia y educacion di e 
candidato. 

Si bo ta interesa, por fabor manda bo carta di solicitud y CV na atencion di HR 
Department, Weststraat 22, Oranjestad, Aruba of via e-mail pa: 
h uman. resources@cspnv. com 

Pé mas informacion riba e posicion, tuma contacto cu sra. M. Engelhart na 
telefon 582-7800. 

Team Street Wise pisa den premio na Tampa 

ORANJESTAD - E team 
di Street Wise a competi 
den caredanan di BMX y 
Strider na Gator National 
Oldsmar Tampa. Y nan 
tabata exitoso segun e 
fuente 297 Sports. 


E resultadonan ta: 


Zion Angela 

Class: 5 & under Novice 
Pre race: lst place 
lst day race: lst place 
2nd day race: 1 st place 
Class: Strider (push bike) 

Pre race: lst place 
Race day: lst place 

Jaydon Wernet 

Class: 8 Intermediate 
Pre race: 2nd place 
lst day race: 2nd place 
2nd day race: 2nd place 

Joshua Wernet 

Class: open class 7-8 expert 
lst day race: 5th place 
2nd day race: 4th place 

Cayle Vis 

Class: 9 Expert 
Pre race: 7th place 
Class: open class 9-10 Expert 
2nd day race: 6th place 

Siudy Angela 

Class: 9 intermediate 
Pre race: 3rd place 
lst race day: 7th place 
2nd day race: 6th place 

Christopher Richardson 

Class: 11 Intermediate 

Pre race: lst place 

lst day race: lst place 

2nd day race: lst place 

Class: open class 11-12 In- 

termediate 

Pre race: 2nd place 

lst race day: 2nd place 

2nd race day: 2nd place 

Sigmar Tromp 

Class: 12 Intermediate 
Pre race: lst place 
lst day race: 2nd place 
2nd day race: 3rd place 
Class: open class 11-12 In- 
termediate 

2nd day race: 4th place 

Alisha Dewindt 

Class: 15 Intermediate 
Pre race: 4th place 
2nd day race: 4th place 

Etienne Dewindt 

Class: 19 Cruiser 
Pre race: lst place 
lst day race: 4th place 
2nd day race: 4th place 

Brandon Wernet 

Class: 12 Intermediate 
Pre race: 6th place 

Parlamentario Michael Lampe (AVP): 

‘Proyectonan di PPP a bira inversionnan necesario di pueblo y pa pueblo’ 


ORANJESTAD - Den prome 100 dianan di 
gobernacion di e actual gobierno di coalicion, 
no por a mira nada concreto cu a tuma luga, 
ningun decision a wordo tuma pa sirbi interes 
general di nos hendenan y solamente un in- 
tento practicamente diario, pa trata di cubri 
tur proyecto di pueblo, c’un nubia di negativ- 
ismo. 

Parlamentario pa fraccion di AVP, sr Michael 
Lampe ta mustra cu contrario na loke a sosode den 
e prome 100 dianan di Gabinete Mike Eman I, 
pueblo di Aruba a conoce un situacion totalmente 
diferente ya cu realmente gobierno ainda no tin 
nocion di kico pa haci ni con pa atende cu tur e 
promesanan cu a wordo haci durante di campaña 
electoral. 

“Sin duda ta impresionante pa tuma nota con min- 
isternan di e coalicion y parlamentarionan cu ta 
sostene e gobierno aki, ta trata di convence Aruba 
cu nada bon a wordo haci, papiando di desaster, pa- 
piando di mega debe, un cantidad di asuntonan cu 
ta dificil pa pueblo mes no mira e resultado posi- 
tivo di un maneho responsabel hiba pa gobierno di 
AVP. Proyectonan di PPP ta wordo ataca den un 
forma sin precedente den historia politico di nos 
pais, caminda lidernan politico, representantenan 
di pueblo ta insisti pa hustifica e falta di conoce- 
mento kico pa haci pa sigui desaroya e pais, percura 
pa bienestar di tur hende riba e isla aki. 

E proyecto di Green Corridor ta ser cuestiona na 
tur momento, ta busca delaster un detaye negativo 



pa mas chikito cu esaki por ta, pa trata di papia malo 
di e desaroyo impresionante cu Aruba a conoce riba 
practicamente tur tereno. Un proyecto cu a cam- 
bia e rutina diario di tur hende cu ta haci uzo di 
vierbaansweg aki tur dia, pa bay trabou y regresa 
nan cas, sin mester di keda pega den filanan largo 
tur mainta y tur atardi. No solamente e caretera 
pero tur loke ta pega na esaki, entre otro e pista pa 
ciclistanan, e posibilidad pa por cana y haci eherci- 
cio caminda por mira tur mainta y principalmente 
atardi, con nos hendenan ta Sali cana y haci algo 
pa bienestar di nan salud. Un proyecto miyonario, 
un proyecto cu pueblo lo bay paga pa esaki, pues 
un proyecto cu placa di pueblo y pa pueblo, con- 
trario na loke a sosode den ocho aña di goberna- 


cion di partido MEP, caminda pueblo no a ricibi 
nada di mas cu 23 miyon cu a bay pa huurmento 
di edificionan di famia y amigonan. Awor ta trata 
di cuestiona e proyecto di ampliacion y moderni- 
sacion di hospital, cu tabata otro necesidad grandi 
pa cuido medico di nos hendenan y aki tambe ta 
placa di pueblo y pa pueblo. E importancia di edi- 
ficionan di MFA, cu a hiba servicionan di gobierno 
mas cerca di pueblo den nan bario, cu ta brinda fa- 
cilidadnan pa diferente alternativa pa tur cu ta haci 
uzo di esakinan. Tin di e proyectonan aki cu ta bou 
di preparacion pa casi 30 aña caba pero cu a wordo 
ehecuta pa Gabinete Mike Eman I y II y caminda a 
inverti miyones di placa di pueblo den proyectonan 
na bienestar di pueblo. Miyones a wordo inverti 
den drechamento y construccion di scolnan rond 
Aruba, den desaroyo di San Nicolas, den drecha- 
mento di barionan pa asina hisa e nivel di bida di 
nos hendenan den nan bario. 

E cambio ta grandi, e inversion ta grandi pero aki 
ta keda demostra un biaha mas cu tin un diferencia 
grandi den e mentalidad politico di un gobierno di 
AVP, cu ta pone interes di pueblo dilanti, compara 
cu esun di gobierno di MEP caminda e interes di 
famia-, amigo- y sponsornan, ta bin na prome luga 
sin cu pueblo ta mira fruta di esaki. E prome 100 
dianan di gobierno di coalicion MEPPORRED, a 
resalta principalmente pa un persecucion politico 
hamas bisto, caminda casi 400 persona a wordo 
manda cas pa motibo cu nan a haci uzo di nan dere- 
cho sagrado pa vota pa e partido cu nan tin dere- 
cho di sostene libremente”, parlamentario Michael 
Lampe a declara. 


Parlamentario Rocco Tjon (MEP): 

‘Entrega di Ley di iniciativa screening candidatoministernan y minister plenipotenciario’ 



ORANJESTAD - Dialuna 26 di 
februari, tres miembro di par- 
lamento, Edgard Vrolijk, cu ta e 
trekker di e iniciativa aki, Rocco 
Tjon cu ta lider di Fraccion di 
MEP y Marisol Lopez-Tromp di 
fraccion di POR, a entrega un ley 
di iniciativa, cu segun presidente 
di parlamento, Ady Thijsen, ta un 
ley hopi importante den cuadro 
di bon gobernacion y integridad. 
E ley di iniciativa ta un ley unda 
ta mira pa mehora e sistema di 
screening pa candidatonan pa un 
ministerschap of pa bira minister 
plenipotenciario. 

Sr. Edgard Vrolijk ta remarca cu e ley 
entrega ta forma parti di e plan di 
gobernacion, unda cu semper a papia 
di integridad y transparencia como 
conceptonan importante di e plan. Sr. 
Vrolijk ta contento di ricibi sosten di 
su colega lider di fraccion Sr. Tjon y 
tambe miembro di parlamento Sra. 
Lopez Tromp di fraccion POR, pa 
traha riba e ley aki pa entrega. 

E trabou ta mustra e union den 
coalicion. E importancia di e ley 
nobo aki lo percura pa mas disiplina 
y mas seriedad pa scohe e personanan 
cu lo por haya e posibilidad di bira 
minister. E deseo di sr. Vrolijk ta pa 
nos mira den futuro y no keda bay 
bek den pasado. A traha hopi duro y 


largo riba e ley aki, semper buscando 
e opinion y sugerencianan di otro 
miembronan di parlamento. Te dia- 
domingo anochi laat a logra keda cla 
cu esaki. A tuma hopi tempo pa traha 
riba e ley aki pa asina entrega algo di 
calidad y asina mustra cu ta cumpli cu 
tur e promesanan haci den campaña. 
E parlamento nobo aki tey pa traha pa 
pueblo y cu e presentacion di e ley aki 
na pueblo ta mustra un bon inicio na 
cumpli cu e promesa. E ley aki ta algo 
duradero. 

No ta importa ken ta den gobierno. 
Sra. Lopez Tromp ta splica tocante e 
trayecto largo cu a tuma pa por logra 
cu e ley aki di integridad. E tabata un 
caminda largo y den varios reunion di 
IPKO a combersa tocante e tema aki. 
Asina semper a fiha pa logra yega na 
un ley unda ta mehora e screening di 
nos mandatarionan. 

E importancia di e ley aki ta logra 
haya e personanan corecto y adecua 
pa forma gobierno y parlamento, e 
personanan cu semper tin e interes 
general di nos pais den mente. Segun 
sra. Lopez Tromp, a logra cubri tur 
cos importante den e ley nobo aki. 

E fecha di 26 di februari 2018 ta un dia 
hopi importante pa politica en gener- 
al segun sr. Tjon. Ta haci entrega di 
un ley di iniciativa cu lo garantisa bon 


gobernacion. Den pasado politiconan 
renombra a elabora riba e topico di 
integridad, manera ex-prome minis- 
ter Nelson Oduber. Den su discur- 
sonan semper el a toca e tema aki y a 
practic’e tambe. Nos ex-gobernador, 
Fredis Refunjol, ta un ehempel pa tur 
politico pa e integridad cu e a para p’e 
y esaki ta e motibo tambe cu politi- 
conan di diferente partido a aproba su 
nombracion como gobernador. 

Mito Croes (DFM) tambe a haci es- 
tudio riba e topico aki y a skirbi Tap- 


port calidad’ caminda el a urgi e gabi- 
nete di e tempo ey pa implementa su 
recomendacionnan pa asina garantisa 
bon gobernacion. Sinembargo, lasti- 
mamente esaki no a tuma luga. P’esey 
ta di aplaudi cu e minister presidente 
actual, Evelyn Wever-Croes, a ancra e 
tema aki den plan di gobernacion y ta 
para pa integridad. 

Como lider di fraccion di MEP, sr. 
Tjon ta sumamente orguyoso di e 
fraccion aki y en particular di su cole- 
ga sr. Edgard Vrolijk, cu a carga e ley 
aki y a percura pa e bira un realidad. 

Parlamentario Endy Croes (MEP): 


‘A logra deseo di pueblo y trece claridad riba contractonan abusivo 

di e gobierno anterior’ 



ORANJESTAD - Parlamentario Endy Croes durante conferencia di prensa dialuna 
mainta a recapitula e prome 100 dianan desde formacion di gobierno. Endy Croes 
a splica pa locual ta trata logro di proyectonan mester acudi cerca e gobernantenan 
kendenan lo duna un splicacion durante nan conferencia di prensa tambe riba dialuna. 

Pa locual ta Parlamento mediante e derecho como parlamentario a haci masha hopi pregunta via 
e canalnan oficial y asina a haya masha hopi prueba, esta documentonan y contractonan abusivo 
firma pa gobierno anterior y a logra ‘kibra’ y para mayoria. Fiesta a caba y fuera. 

Contractonan abusivo cancela 

Oscar Fernandez a cobra den aña 2017 un suma di Afl. 128.555,- esta 128 mil florin a keda 
cancela. Cancelado. Sebastian un amigo di Mike Eman di Colombia tabata cobra Afl. 27 mil 
florin pa luna pa cana cu Mike Eman saca potret y atende strategianan riba Facebook. Cancelado. 
Tera Group di Patrick Paskel kende a cobra 8 miyon florin pa ‘media monitoring’, esta check 
ken ta skirbi of papia contra gobierno pa contra ataca, nan tambe a wordo cancela. Cancelado. 
PAXI media marketing tambe di Patrick Paskel a cobra un extra 1.3 miyon florin na ‘media 
monitoring’. Pues strica nan tabata strica miyones di e pueblo aki. Cancelado. 


Voz di Aruba y Canal 90, otro abusadonan di placa di pueblo na un manera bruto of sin cuero di cara. Cancelado. Interprint, un otro ruman cu tabata suta 
placa na tur sorto di materialnan pa print. Cancelado. Celularnan di SETAR cu nan a bay cu nan sin entrega, tur contracto a wordo para. Cancelado. Mester 
cobra Mike y su coordinadornan ainda Afl.19,500.00 cual lo wordo cobra tambe. TNO y Phillips hunto 10 MIYON den un contracto cu Mike Eman a regala 
nan lo no wordo renoba momento cu e contractonan vence. Mas abuso cu placa di pueblo Gastonan di abogadonan, amigonan di AVP 15 miyon. Cancelado. 
Biahenan di ‘join AVP and see the world’ presupuesta na 2 miyon pa Mike Eman so. Cancelado. Secretaris di ministerraad anterior, 12 mil US dollar na credit 
cards pa cumpra likes riba Facebook pa Mike Eman durante campaña. A kita e dos creditcardnan aki. Cancelado. Auto di Drag Race di ruman homber di Mike 
Eman a strica 1.6 MIYON di ATA pa core na Merca cu un logo di Aruba riba e auto. Esaki tambe a wordo para. Cancelado. A kibra contractonan abusivo cu 
coordinadornan di Mike Eman di Afl. 25 mil, Afl. 17 mil, Afl. 15 mil y cantidad di Afl. 10 mil pa luna. Cancelado. Separa di esaki Colega Edgard Vrolijky 
Rocco Tjon a entrega ley di integridad. Pues all by all por bisa cu basa riba tantisimo preguntanan haci na ministernan a logra ricibi informacion y percura pa 
para tur abuso na bienestar di e pueblo aki. Fiesta a caba. Sinti e cambio. 


Parlamentario Arthur Dowers (AVP): 

‘Gobierno di coalicion a cumpli 100 dia di haci nada’ 



ORANJESTAD - Ta na su luga pa analisa e prome 100 dianan 
di gabinete Wever Croes, caminda tin cu conclui cu aki ta trata di 
un gobierno sin haci nada, segun miembro di fraccion di AVP den 
Parlamento, Arthur Dowers. 

No solamente gobierno di coalicion nobo no a logra absolutamente nada den 
su prome 100 dianan, pero nan a briya entre otro pa un persecucion politico sin 
precedente y pa expresionnan serio contra libertad di expresion di gremionan. 

“E gobierno aki ta un gobierno cu a bin di mentira y hasta mi ta puntra si e 
gobierno aki conoce e diferencia entre berdad y loke no ta berdad. Net dialuna 
na momento cu gobierno a dicidi di bin duna cuenta di e prome 100 dianan 
na mando sin haci nada, ta bisa gremionan cu nan tur a keda boca cera pa ocho 
aña largo y cu awor nan kier habri nan boca. Na 2009 gobierno di MEP a laga 
e fondonan di pensioen di e pais aki, practicamente den bancarota pero ora cu 
AVP a drenta gobierno, nos no a perde tempo pa bay papia di esaki pero a traha 


duro pa busca solucionnan pa problemanan grandi cu a wordo laga atras. E 
tempo ey realmente tabatin un crisis pero e tempo ey partido AVP a bay cerca 
pueblo y a pidi un mandato pa atende cu problemanan di e pais, nos a haya e 
confiansa pa 13 asiento y for di e prome dia nos a cuminsa atende cu tur asunto 
di interes general di pueblo. E prome 100 dianan nos a traha, hopi trabou a 
wordo haci y nos a envolvi tur gremio den un dialogo nacional, pa asina tur 
hende hunto cu gobierno, tabata riba mesun liña di kico ta bay wordo haci. 

Ta un falta di respet awo pa un minister presidente kende tabata den oposicion 
y tur e tempo ey tabata stimula bagamunderia, tratando na caba cu e pais aki 
cu apoyo di cierto sindicatonan pa nan bay yud’e pa kima Parlamento, purba 
bruha tera, purba stroba maneho di gobierno. Varios di nan a bin pidi tur tipo 
di aumento den loke tabata un intento pa crash fmansa publico di pais Aruba 
y mi tin cu bisa cu nos logra, trahando duro, haciendo esfuersonan grandi y 
tambe sacrificio, nos a logra cu gobierno di AVP a pasa su ocho añanan cu nos 
no a castiga nos pueblo manera e gobierno actual tin intencion di bay haci. 

Ta e gobierno aki a priminti di baha cantidad di minister na shete, na 
luga di esaki a aumenta esaki cu ocho minister, y a nombra un asina yama 
‘staatssecretaris’ cu tin mesun salario di un minister, mientras cu a tuma algun 
ex minister cu salarionan astronomico y asina ey ta gaña pueblo cu nan lo baha 
e cantidad di minister. A priminti cu lo baha edad di pensioen pero te ainda no 
tin nada di esey y tambe a bisa cu nan lo no bay tuma ningun medida, ya cu 
gobernando cu 7 minister, bahando edad di pensioen, lo resta suficiente placa 
pa asina no tuma medida contra pueblo. 

Sinembargo informacion cu nos tin na e momentonan aki, ta cu minister 
presidente y minister di fmansa, ta wardando autorisacion di CFT di Hulanda 
pa duna permiso na gobierno aki, pa e ora nan haya placa fia bou condicionnan 
faborabel. 

Te na e momentonan ey, gobierno no ta ser permiti dor di Hulanda, pa papia 
riba e pakete di medida cu lo mester wordo introduci caminda entre otro tin 
aumento di BBO, aumento di AZV, aumento di grondbelasting, aumento di 
loonbelasting y otro medidanan mas. 

Tur dia intentonan ta wordo haci door di e gabinete y e fraccionnan cu ta 
sostene nan, pa trata di convence pueblo cu cosnan ta malo pa asina habri 
caminda pa bin cu medida, pa motibo cu e gobierno aki, no tin nocion di 
loke nan tin cu haci pa no castiga pueblo manera nan a haci den pasado,” 
Parlamentario Arthur Dowers a trece dilanti. 

Rudy Richardson (MEP): 

‘Nos no por drecha e desaster di AVP den apenas 100 dia di gobernacion’ 


ORANJESTAD 
Partido Movimiento 
Electoral di Pueblo a 
ser funda riba 9 februari 
1971 cu e meta pa saca 
Aruba y su pueblo for 
di gara di Antiyas y 
Hulanda. Nos tabatin 
un structura politico 
humiyante den tur 
sentido. Betico Croes, 
e tata y libertador di 
Aruba tabatin un vision 
pa cu e digno pueblo di 
Aruba. 

Betico tabata kier un 
desaroyo hopi mas 
progresivo riba tereno 
social economico. Prome 
cu por a logra esey Aruba 
mester a paga su fair share pa su libertad, esta e reparticion di bienes di Antiyas 
Hulandes: Aruba 25%, Hulanda 20% y Antiyas cu 55%. Riba esaki partido 
MEP mester a implementa 8.2% di Impuesto di Solidaridad riba tur trahado 
y tambe 7 3/4% riba empleadonan publico, ora cu refmeria LAGO a dal cera 
su portanan na aña 1985 den e fase cu Aruba lo haya su libertad y derecho di 
Autodeterminacion. Asina mes Betico y MEP a logra di sali na 1985 e partido 
di mas grandi di Aruba cu 8 asiento y Betico semper a keda e votegetter di mas 
grandi di 1971 te 1985. 

Retonan sumamente grandi 

Awe nos tin gabinete Evelyn Wever Croes (MEP/POR/RED), un gobierno 
cu signatura social democrata unda cu e ser humano mester keda central sin 
distincion di origen, rasa, credo of clase social. Ta hustamente esaki e gabinete 
actual a haci desde 17 november 2017 y despues di 100 dia a buta e base pa salba 
e pueblo di Aruba un bes mas. Tur esaki despues cu partido AVP a goberna 
desde 2009-2017. E gobierno actual ta traha bao circunstancianan sumamente 
dificil pa salba Aruba. Nos ta consciente cu tin hopi mas cos pa haci, pa salba 
e dignidad di nos pueblo. Nos pais tin retonan sumamente grandi riba tereno 


di fmancia publico, comercio, academico, deportivo y tambe riba tereno social 
cultural. Gobierno a cuminsa saca Aruba for di su abismo cu Mike Eman y su 
partido AVP a hinca nos pueblo aden. Tur rapport ta mustra cu e daño ta riba 
27 aña pa trece bek ordo y prosperidad colectivo. 

Pobresa structural 

A traha riba awa y coriente pa tur hogar na Aruba, ta bezig pa reduci belasting 
pa nos pensionadonan, ta bezig ta fortifica comercio y tambe ta bezig ta inverti 
den tur nos problemanan social cu ta alarmante. Tur esaki cu varios crisis 
riba nivel di gobernacion e.o. crisis di traspaso di gobierno, fronteranan cu 
Venezuela y tambe crisis social cu ta asotando nos pueblo. Asina mes nos 
prome minister Evelyn Wever Croes ta optimista y ta traha cu alma y curpa pa 
rescata locual por ainda. Aña 2018 a habri cu e noticia lamentabel cu CITGO 
ta basicamente para operacion despues di a lobby totalmente cu e gobierno 
anterior di AVP. 

Mas di 100 Miyon a wordo gasta pero e cuponan di trabao a keda limita combina 
cu cheap labor na gran escala. No tin respet pa nos leynan y nos clase trahado 
ta wordo abusa diariamente. E gobierno actual kier restructura e rikesa di nos 
pais, tur rapport ta mustra cu nos hendenan ta biba den un pobresa structural 
cu menos optimismo pa cu futuro. Nos por wak esey den e calidad di bida den 
varios parti di Aruba, asina mes tin cierto stakeholders no kier realisa esaki. No 
por ta cu nos ta sigui un rumbo menos progresivo den 33 aña di Status Aparte. 
Mi compromiso 

Mi compromiso ta pa traha riba e nivel di bida di nos pueblo riba tereno di 
economia: crea empresanan chikito pa crece e clase media na Aruba, academico: 
motiva nos hubentud pa caba school, deportivo: crea mas oportunidad pa nos 
hubentud y cultural: duna nos cultura e balor cu e merece den contexto di 
multiculturismo. 

Betico Croes a expresa: “Ora bo no siña na school, bo ta peca contra nos 
bandera, ora bo no respeta bo cultura bo ta peca contra nos bandera, pero 
mas aun ora bo no traha pa hiba Aruba economicamente pa dilanti, bo ta peca 
contra nos bandera.” 

Laga nos sigui traha den union pa trece solucion pa e resto di problemanan cu 
nos pueblo ta confrontando. Echo ta cu nos no por drecha e desaster di AVP 
den 100 dia, pero nos por goberna drechi pa saca nos pais di e abismo cu Mike 
Eman y AVP a hinca nos aden. 



Parlamentario Renny Sevinger (AVP): 


‘Despues di 100 dia di gobernacion Gabinete Wever Croes no tin idea 

kico pa haci’ 

ORANJESTAD - 100 dia di gobierno di coalicion, pueblo ta constata cu nada a wordo 
haci y cu e gobierno aki no tin idea di kico nan tin cu bay haci na interes di pueblo di 
Aruba. 

Esaki parlamentario Benny Sevinger a mustra durante conferencia di prensa, confirmando loke 
tur hende a tuma nota caba di dje, esta cu e gobierno MEPPORRED, no a cumpli cu algo na 
bienestar di pueblo. 

Ex minister Sevinger a sigui mustra cu ta bon pa tur hende realisa cu na momento cu ta bay 
drenta gobernacion, mester ta prepara pa esaki y partido avP desde 2001 cu bay den oposicion, a 
hiba dos liña di maneho como partido. Uno ta di vigila gobernacion, trece y defende pueblo na 
momento e tabata wordo abusa door di gabinete Oduber e tempo ey, y di otro banda prepara ora 
cu bo drenta gobernacion. A logra esaki bou liderazgo di lider di e partido Mike Eman caminda a 
prepara tur hende pa ora cu drenta gobernacion, por cuminsa traha mesora na interes di pueblo. 

“Loke nos ta mira na e momentonan aki, ta un grupo di persona cu a critica tur cos, si tabata 
falta un potlood, si e verf di caminda ta bon of no, a critica tur cos pero no a prepara nan mes pa 
goberna na momento cu nan haya e mandato pa drenta gobernacion. Ultimo tres eleccion partido AVP a gana tur tres eleccion, incluso e ultimo aki di 2017, 
pero nos a keda pafo di gobierno y nan a traha un grupo di persona cu no a prepara nan mes pa bay goberna, sintando eynan puntrando nan mes kico nan tin 
cu haci. 100 dia a pasa y nan a haci net nada y no tin idea kico nan kier bay haci. 



Unico cos cu pueblo por a ripara ta cu a forma comision pa bay studia esaki, comision pa bay wak fmansa y aki tin cu mustra cu fmansa tabata e liña cora cu 
nan a uza den ocho aña. 

Despues cu nan a bandona e pais den estado di bancarota, nan tabatin e pudor di bisa cu fmansa publico ta den mal estado, y cu ta culpa gabinete Mike Eman I 
y II cu asina a drenta den gobierno na 2009, riba e prome dia nos a bay na enfrenta e problemanan cu nan a laga atras. 

Nos a bin topa un situacion dificil crea pa BBO. Crisis economico, problema cu caida di 20% di turismo, 20% di entrada di nos hendenan a cay, pero den e 
prome dia cu AVP a drenta den gobierno, awor MEP a cuminsa grita cu tin un crisis fmanciero ocasiona pa AVP. Awor cu nan ta sinta eynan, nan no sa kico 
pa haci y ta manda carta pa CAft kico nan tin cu haci pa ora cu bin cu medida mañan contra pueblo, manera aumento di BBO, aumento di grondbelasting, 
aumento di loonbelasting, aumento di invoerrechten y esakinan ta riba corto plaso cu gobierno a haya conseho riba dje. Despues di 100 dia di gobernacion, 
gobierno actual solamente por bisa cu tin comision trahando riba plan pa enseñansa, plan pa fmansa, plan pa turismo, plan pa cantidad di cos ya cu gobierno 
mes no tin nocion di kico nan tin cu haci, of con nan tin cu goberna.” Parlamentario Benny Sevinger a mustra. 

Parlamentario Edgard Vrolijk (MEP): 

‘Ta importante pa parlamento ser informa 
di solucionnan pa Green Corridor’ 



ORANEJSTAD - Den frn 
di siman cu a pasa, pa ser 
exacto diadomingo ul- 
timo, yamada y mensa- 
henan a drenta na mon- 
ton y tur cu e mes punto: 
Green Corridor. Ciu- 
dadanonan ta hopi preo- 
cupa pa e manera con e 
proyecto aki a ser ehecuta 
y awo cu apenas 5 luna 
pasa a celebra en grande 
apertura di e brug y cum- 
pleaños di ex minister 
president Mike Eman cu 
a costa pueblo 142 mil flo- 
rin, y awo cu poco awa- 
sero a cay pueblo por wak 
den ki mal estado esaki 
ta, banda di e 500 fayonan 
constata. 

Camindanan cu ta yena cu 
awa y cu a keda para debi cu 
no tin fluho di awa, camind- 
anan kibra, tera tur caminda 
y un bista bastante mahos di 
cadushi benta abao y mon- 
ton di yerba mey mey di 
caretera. Hopi ta cuestiona 
con un ex gobernante re- 
sponsabel pa ehecucion di e 
caminda aki, y cu ta gaba cu 
95% di e caminda ta cla pero 
no ta cumpli cu e calidad y 
confortabilidad cu e mester 
a duna pueblo. Y su expre- 
sion di ‘I don’t give a damn’ 
ta pasobra no ta e tin di paga 
pa esaki sino un pueblo com- 
pleto y cual no ta husto debi 
na su negligencia. Awendia 
pueblo ta toke pa paga un ca- 
minda pa 18 aña largo na un 
suma di 16.8 miyon florin pa 
aña y riba dje pa un producto 


hopi deficiente. 

Proyectonan dudoso di 
pasado 

E modus operandi di e go- 
bierno Mike Eman 1 y 2 ta 
mas profesionalisa cu Gabi- 
nete Henny Eman. Pakico 
mi ta bisa esaki? Pasobra bao 
di Gabinete Henny Eman 
pueblo a hay’e ta paga pa 
proyecto di Beta Hotel unda 
cu a deal cu un grupo di 
mafioso y e proyecto a keda 
na mita y te e aña aki por- 
fin pueblo ta libra di e debe 
aki p’asina cuminsa otro di 
Green Corridor y ainda falta 
Avenida Watty Vos Boule- 
vard cu tampoco ta mustra di 
ta miho. Sin lubida e famoso 
Racetrack cu nunca a pone ni 
un piedra y e aña aki tambe 
pueblo lo caba di paga esaki. 

Di nan proyectonan di pasa- 
do nan a siña con pa percura 
pa saca mas probecho posibel 
hunto cu grupo di famia tra- 
hando un caminda sin con- 
trol necesario y awo na fmal 
di dia pueblo ta hay’e den su 
scochi cu un proyecto dudo- 
so y cu hopi defecto. 

Un proyecto cu pueblo no 
por kita buta riba nan lomba 
y bay cu ne cas, pero tin di 
bay paga pa esaki y kizas lo 
tin di paga mas tambe pa per- 
cura pa mehora esaki debi na 
falta di control di parti gobi- 
erno cu den mi pensamento 
tabata uno deliberadamente 
haci. 


Apoderacion pa sinta na 
mesa 

Otmar Oduber como e 
minister nobo di infrastruc- 
tura a hay’e confronta cu e 
proyecto y tur su problem- 
anan. Manera un gobernante 
transparente pero sigur cu no 
ta core pa su responsabilidad 
a bin parlamento y expone 
nos e magnitud di e prob- 
lema y a pidi nos un apoder- 
acion p’asina e por bay sinta 
na mesa pa wak kico por haci, 
ya cu pueblo no por sali mas 
perhudica cu e ta y sigur pa 
por yega na un convenio cu 
lo faborece tur parti involu- 
cra y principalmente pueblo 
di Aruba. 

Lamentablemente cu min- 
ister Oduber ta hay’e den un 
situacion crea door di un ex 
gobernante, Benny Sevinger 
cu enberdad a percura pa 
un proyecto di ‘don’t give a 
damn’ pa pueblo. 

Transparencia den gober- 
nacion 

Nos di parlamento cu a coop- 
era y duna minister di infra- 
structura un apoderacion, 
unda a pone den un mocion 
cu lo mester bin bek parla- 
mento y informa parlamento 
con cos a bay entre Caribbe- 
an Infrastructure Company 
(CIC) y Land Aruba. Esaki ta 
sigur en conexion cu locual 
nos gobierno ta para pe cu 
ta transparencia y unda cu 
via parlamento pueblo ta in- 
forma y hunto nos cana e ca- 


minda mas miho pa pueblo. 

Y den bista cu 18 februari 
2018 tabata mester tin e re- 
union cu e lendersnan pa 
discuti posibel solucionnan 
cu CIC y Pais Aruba lo por 
a yega, pa nos ta hopi im- 
portante pa ser informa kico 
esaki ta encera. Nos di par- 


lamento ta spera di tende di 
Minister di Infrastructura 
mas pronto posibel, pa wak 
con cos a bay den negosacion 
cu CIC y asina pueblo keda 
informa y p’asina nos cumpli 
cu e transparencia y sigur un 
gobernacion responsabel cu 
pueblo ta desea. 



Parlamentario Alan Howell (POR): 


‘60 persona trahando illegal na mancamp 
di Citgo ta inaceptabel’ 


ORANJESTAD - E noti- 
cia cu a gara un total di 
60 ilegal na e mancamp 
di Citgo ta algo cu Par- 
lamentario di POR, Alan 
Howell ta considera un 
abuso di marca mayor. 
E ta bisa cu emplea un 
trahador ilegal no ta 
aceptabel, corda 60. “60 
persona trahando ilegal 
na mancamp di Citgo ta 
inaceptabel”. 

E parlamentario ta mustra 
riba e echo cu na e momen- 
tonan aki tin hopi Arubiano 
sin trabou y cu ta dificil pa 
nan por pone un pida pan 
riba mesa pa cria nan famia. 


Pero mientras cu esaki ta 
un berdad doloroso pa hopi 
famia na nos isla, tin otro 
hendenan cu ta comete no 
solamente e abuso, pero 
tambe e falta di respet pa 
nos hendenan y ta tuma ile- 
galnan na trabou. 

E personanan ilegal aki lo 
por yega tambe den cierto 
casonan na comete atraco 
of otro actonan ilicito riba 
nos isla y ta bira dificil pa 
autoridadnan por saca afo 
ken nan ta debi nan estado 
di ilegalidad na Aruba. Loke 
ta hacie mas tristo ta cu es- 
unnan cu ta contratando e 
ilegalnan aki ta nos propio 


Arubianonan. 

Howell ta considera cu ta 
hopi importante pa esun- 
nan cu ta comete e acto 
ilegal aki haya un castigo of 
boet pisa pa evita cu e prac- 
ticanan aki sigui tuma luga 
y nos hendenan local sigui 
wordo perhudica. 

Na mes momento el a 
manda palabranan di pabi- 
en na Warda Nos Costa pa 
e tremendo trabou haci y a 
pidinan pa sigui ruim op de 
boel cu man duro. 

Advertorial 

Plataforma Promocion di 
Salud y RBC bank ta apoya 
conscientisacion salud mental 



ORANJESTAD - Dialuna 
atardi na edificio princi- 
pal di RBC Royal Bank 
(Aruba) N.V a tuma lugar 
e entrega di e cuadro y 
e fondonan recauda na 
beneficio di Jordan Ling 
Foundation. E fondonan 
lo ta destina pa crea con- 
scientisacion y preveni 
malesanan di salud men- 
tal y promove bienestar. 

Durante aña 2017 Organi- 
sacion Mundial di Salud 
(OMS) a enfoca riba un 
condicion di salud cu ta au- 
mentando rond di mundo 
cu ta Depresion. Depresion 
ta un malesa cu ta afecta 300 
miyon di hende rond mun- 
do. Depresion por varia di e 
forma mas leve te na e nivel 
di mas compleho y a bira 
tempo pa papia di e tema aki 
cu pa hopi ainda ta un taboe 
pero cu tin repercusion serio 
riba salud mental. 

Enfocando riba salud mental 
y e importancia di papia pa 
preveni malesanany promove 
bienestar, den esaki Plata- 
forma Promocion di Salud 
(AZy Imsan, IBiSA, Wit 
Gele Kruis, Dr. E. Horacio 
Hospital, SVb, un dokter di 
cas y Departamento di Salud 
Publico) a organisa varios ac- 
tividad den 2017. Riba 10 di 
october 2017 locual ta Dia 
Mundial di Salud Mental, e 
Plataforma a lansa un subasta 
silencioso cu a keda conclui 
den luna di Januari. Miem- 
bronan di e Plataforma con- 
huntamente cu e artista local 


Giolina Henriquez ta hopi 
satisfecho di por a entrega 
na RBC e banco ganado di e 
subasta e obra Into the Light. 
E obra aki ta duna speransa 
cu si papia di salud mental tin 
e caminda pa cana y por yuda 
esun nan cu mester. E suma 
di e subasta a wordo entrega 
na Jordan Ling Foundation 
cu ta e fundacion cu a wor- 
do lanta specificamente pa 
traha riba conscientisacion y 
prevencion di malesanan di 
salud mental na Aruba. 

E entrega di e obra y e tras- 
paso di e suma recauda a 
tuma luga den presencia 
di e artista cu a colabora 
pintando e obra sra. Giolina 
Henriquez, representante di 
Jordan Ling Foundation sra. 
Sharlene Starke, Managing 
Director di RBC sr. Pierre 
Rafmi y miembronan di Plat- 
aforma Promocion di Salud. 

Debi na e stigma social, falta 
di profesionalnan di salud 
riba e tema y falta di recurso, 
hasta den paisnan cu entrada 
halto 50% di persona cu tin 
depresion no ta haya trata- 
mento adecua, segun OMS. 
Asina OMS ta pone como 
enfoke e parti di conscien- 
tisacion y prevencion y ta 
conseha cada pais pa traha 
riba esaki como un aspecto 
primordial ora cu ta referi na 
e deseo di tin un bon salud 
mental. Pa logra esaki ta im- 
portante pa diferente sector 
traha hunto y e iniciativa di 
awe ta un bunita ehempel 
con esaki por sosode. 

Tel. 593-0857 / 586-6699 / 560-1403 
Fax: 588-6698 

“Bou di alanan di 
Dios mi ta sigur” 

Abo ku ta biba bou di 
amparo di Altisimo, ta 
hospedá den sombra 
di Dios Omnipotente, 
bisa Señor: 

“Mi refugio, mi forti, 
mi Dios, den kende 
mi ta pone mi konfiansa” 

Salmo 91:1-2 





Aurori 




Tel: 593-0857 / 588-6699 / 560-1403 
Fax: 588-6698 


“Jesus a bise Ami ta resureccion 
di bida, esun cu kere den Mi lo 
biba hasta si e muri” 

Juan 11:25 



Cu inmenso tristesa den nos curason, 
nos ta participa fayecimento di: 

Petra D. Larrache-Tromp 

Mihor conoci como “Petrica” 
^12-05-1935 - f28-02-2018 

Acto di entiero lo wordo anuncia despues 


^.Aurora^ 

^ -Ç’V/Z/i 7> f/ * V//*' 

Ttsl: S9S Oñ57 / / 550 1403 

Fax: 588-6698 

Mi no a muri 
Ta pesey mi no a 
bisa ayo Mi a djies 
habri mi halanan 
y bula bai keiro. 

Boso a keda atras 
No laga tristesa 
domina boso. 

Keda uni un cu otro 
pa mi alma Esey lo ta un alegria. 
Recorda mi cu hopi amor. 

Cu inmenso dolor na nos curason nos 
ta anuncia fayecimento inespera di nos 
yiu, tata y ruman : 

Edward Rafael Thiel 

Mihor conoci como “Ponsy” 

*20-11-1986 -124-02-2018 



Sra. Viuda Felepina Solognier- 
Yrausquin 

Mihor conoci como “Peya” of “Pepeya” 
23-08-1934 - +25-02-2018 

Esposo: fRodulfo A. Solognier 

Yiunan: fRoycy y Elvira Solognier - v/d Biezen 
Frank y Livia Solognier - Lopez 

Nietanan: Sobella Solognier 

Stacy Solognier 
Melitza y Daniel Rodriguez 

Solognier 

Mary-Ann Solognier y Jordy Dings 
Madelyn Solognier y Mario Arends 
Milouska Solognier 

Bisanieto/a (nan): Joshua y Pharrel 

Archelyanne y Ashe 
Zoe, Jaedan y Noah 
Delilah (poppetje) 

Rumannan: 

fPedro (Shon pe) yjuanita Yrausquin Rafini 
fHypolita Yrausquin 
jjuanita y fMatias Geerman Yrausquin 
fAlberto (Betty) y flna Yrausquin-de Lange 
Sra. Viuda Lucia Jacapucci Yrausquin 
f Diana Yrausquin 

Roque y Hyacintha Yrausquin Boekhoudt 


Acto di entiero lo wordo anuncia 
despues 


Subrino/a (nan): Reinaldo, Marcia, Carla, Andres, 
Albert, Darryl, Vanessa, Beatrix, Isis, Errol, fRonny, 
f Glenda, fMaikito, Edwin, Vivian, Gloria, Lourdes, 
fTico. 




Tel: 593-0057 / 588-6699 / 560-1403 
Fax: 588“6698 

Ki alegria, ora nan a 
bisa mi: 




“Ban cas di Señor!’ : 
I awor, ata mi aki 
para na bo porta 
Señor. 

Salmo 122 


Cu inmenso tristesa 
den nos curason, 
nos ta participa fayecimento di: 


Greta Evelina Wernet- 
Tromp 

★18-10-1938 - 126-02-2018 

Acto di entiero lo wordo anuncia 
despues 


Su ihanan, primo y primanan, comer y compernan, 
bisinjanan di Piedra plat y Mahuma y conocirnan. 

Su mihor amiganan: Jonka, Sonia, Mario, Anna, 
Lourdes, Nora, Rada, Gogo y Salome (Mechi). 
Famianan: Yrausquin, Solognier, Wernet, 

Hernandez, Wever, v/d Biezen, Lopez, Croes, 
Rodriguez, Arends, Boekhoudt, De Lange, 
Ammerlaan, Vrutaal, Jansen, Jacapucci, Geerman, 
Loopstok, Rafini, Rigaud, Angela, Dake, Mc. Carthy, 
Jacobs, Figaroa, Manna, Henriquez, De Mey, 

Tromp, Dirksz, Briceño, Flores. 

Ta invita pa asisti na acto di cremacion cu lo tuma 
lugar diabierna 2 maart 2018 for di 2or pa 4or na 
Aurora Funeral Home. 

Oportunidad pa condolencia lo ta diahuebs 1 maart 
2018 for di 7or pa 9or di anochi na Aurora Funeral 
Home. 

Nos disculpa si pa un of otro motibo nos por a 
lubida un hende. Na luga di flor nos ta bai tin un box 
disponibel pa por hasi donacion na FAVT 

^flCONDOLENCIA 


..^Aurora^. 

ç^tw&ral 'Z&fc(Wft? 

Tel: 593-0857 / 588-6699 / 560-140 
Fax: 588-6698 


“Senjor ta mi Wardador, 
mi’n tin falta di nada; 
den kunuku di yerba 
berde E ta pone mi 
sosega. E ta hiba mi na 
awa trankil, pa mi boble 
hanja forsa” 

Salmo 23: 1-3 

Cu inmenso dolor na 
nos curason, nos ta 
anuncia fayecimento di: 



Michelin Fileus 

Naci na Haiti 03 di november 1967 
Fayece na Aruba 23 februari 2018 

Na nomber di: 

Su Esposa: Isnarie Fileus 

Su yiunan: Roselandie y Pierre 


Mayornan: Silienne, Rosilla, Polette, 

Gracide, Fanelie, Laurette 


Rumannan: Viola, Maselle, Juslaine, 

Brevemarie, Dieudonne, Milienne su casa, 
Miltride, Mildet,Milera, Emio, Enide, Philemont 


Famianan: Cela, Luckmic, Kafette, Kano, 

Ilex, Rosena, Nosena, Zuraima, Loukens, 
Jamideson, Jonas y su esposa, Fayo y su esposa, 
St.Mira. 


-- __- 

Tel: 593-0857 / 586-6699 / 560-1403 
Fax: 588“6698 


Ki alegria, ora nan a 
bisa mi: 

“Ban cas di Señor!” 

I awor, ata mi aki 
para na bo porta 
Señor. 

Salmo 122 

Cu inmenso tristesa 
den nos curason, 
nos ta participa 
fayecimento di nos ruman, omo y swa 
stima: 



Genaro Kelly 

Mihor conoci como: “Nai” of ‘Tvlau” 
★19-09-1947 - ^25-02-2018 

Na nomber di su: 

Mayornan: tJ an Y 

tMaria Kelly-Boekhoudt 

Rumannan: 

tTheresita y Juan Bremo 

JFelis y Andrea Kelly 

tLaureano (Jando) Kelly 

Calixto (Candy) y Bertha Kelly-Geerman 

Jacintho (Chinto) Kelly 

JNicasio (Niki) Kelly 

tMarcolino (Maiky) Kelly 

Sobrino(a)nan: fFelichi y Olga 

Bremo y yiu 

Franklin Bremo y tMandy Vrolijk y yiu 
y nieto 

Lesbia y Maiky Becker y yiunan 

Sonny Bremo y yiunan 

Debbie Kelly y yiu 

Sandra Kelly y yiunan 

Rolando Geerman y Sharline Petrochi 

Richelle y Patrick Stuut y yiunan 

Tantanan di respet: Sra. vda. 

Maximina Kelly 
Sra. vda. Florita Kelly 


Hefe di su trabou: John 


Primo y primanan, bisiñanan, demas 
famia y conocirnan 


Madrina: Rose Marie y su esposo 

Pastornan: P. Dieufort, P Louissant, P 

Nicolas, P. Jeffy tur e rumanan di misa 


Acto di condolencia y despedida lo tuma 
lugar diahuebs 1 di maart 2018 na Aurora 
Funeral Home di 9or pa llor di mainta, 
despues cremación lo tuma lugar den 
seno familiar. 


Amigo(a)nan: 


su esposp 


Tipiti, Pamele, David, Alouine, 
Altor, Cherline, Maxi y su casa, 
Jacob, Mertho, Ludie y 


Bisiña: Adeline, Pabl, Laura, Serette, 
St.Mira 


Ta invita pa asisti na e cto di entiero lo tuma lugar 
diasabra 3 di maart 2018 di 2or pa 4or di atardi na 
Assamblea de la Gracia na Patiastraat den Dakota, 
despues saliendo pa Santana catolico na Sabana 
Basora. 


Oportunidad pa condolencia lo ta diabierna 2 di 
maart 2018 for di 7or pa 9or di anochi na Aurora 
Funeral Home. 



BRINGAMOSA 



B HN”* 


AD PATRES Van RensselaersRraat2 

I I * - M 684-2299 * 7372299 

■ ■ f u n e r a \ ti □ m e Famify owned ard operated 

Ta participa favecimento Ssrice 1997 


“Señor ta mi wardador, 
mi n’tin falta di nada; 

Den cunucu di yerba berde, 

E ta ponemi sosega. 

E ta hibami na awa tranquil, 

pa mi bolbe hanja forsa. Salmo 23:1,2,3. 

Cu inmenso dolor na nos curason, nos 
ta anuncia cu a bai sosega den brasanan 
di Señor: 



Felicita Henriquez-Koolman 

Cariñosamente yama: “Mama Rita, Tanta Rita of Machi” 
* 18 Mei 1935 f 24 Februari 2018 


Na nomber di su: 

Esposo: 

Pedro “Ale” Henriquez 
Yiunan: 

Rudy Henriquez 
Milda Croes-Henriquez y 
esposo Robby 
Pancho y esposa Rocio 
Henriquez-Lazaro 
Mariela Henriquez 
Michael y esposa Mickie 
Henriquez-Riddle 
Nieto(a)nan: 

Diego Henriquez y Lativa 
Maduro 

Daisy Henriquez 
Rudy Henriquez 
Marco Henriquez 
Jesus David Allende 
Derrel Croes 

Jarred Croes y Milaine Fingal 
Franklin Henriquez y esposa 
Kimberly de Cuba-Croes y 
esposo 
David Croes 
Jennifer Croes y Igmar 
Limonier 
Bisanieta(o)nan: 

Aldymar y Juenry 

Kaden 

Gedion 

Jomar 

Xayden 

Brandon 

Angely 

J’Gmar 

Tataranieto: 

Jal-Mar 

Rumannan: 

Emerita Curiel-Koolman, 
esposo y famia 
Shonle Koolman y famia 
Eloy Koolman y famia 
Rosindo Koolman, esposa y 
famia 

Arsenio Koolman, esposa y 
famia 

Adolf Koolman 

Pedro Koolman, esposa y 

famia 

Inosencio Koolman, esposa 
y famia 

Felipe Koolman, esposa y 
famia 

Joy Koolman, esposa y famia 
f Mario Koolman y famia 
f Carmen de Cuba-Koolman 
y famia 

Swa y cuñanan: 

Cicilia Henriquez y famia 
Esteban Henriquez y esposa 
y famia 

Emiterio Henriquez 
fCarlino Henriquez 
f Reinaldo Henriquez 
fVictoriano Henriquez y 


famia 

Amiganan di cas: 

TV Riddle y famia 
Ruben y Irena Geerman 
Irena Daña 
Amiga/Ayudante: 

Elizabeth Kelly-Wernet 
Sobrino(a)nan, primo(a) 
nan, ihanan, bisiñanan y 
conocirnan. 

Demas famia nan: 

Henriquez, Koolman, Croes, 
Riddle, Lazaro, de Cuba, 
Curiel, Rasmijn, Ruiz, v/d 
Linden, Schwengle, Tromp, 
Maduro, Wouters, Gonzalez, 
Carolina, Angela, Geerman, 
Martijn, Christiaans, 
Langedijk, Thijzen, Alva, 
Chai, Gomez, Ras, Limonier, 
Arends, Noguera, Franken, 
Fingal, Marval, Solognier, 
Wever, Gibson, Marin 

Si en caso den nos tristeza 
nos por a lubida algun 
persona of famia, nos ta pidi 
nos mas sincero disculpa. 

Acto di entiero ta tuma lugar 
Diahuebs 01 Maart 2018 pa 
4or di atardi na Misa Sagrado 
Curason na Savaneta y 
despues saliendo pa Santana 
Central na Sabana Basora. 
Nos defunto stima lo ta 
reposa for di 2or di atardi na 
Misa. 

Adres pa condolencia: Ad 
Patres Funeral Home 
Diaranson 28 

Februari 2018 for di 7:00 pm 
pa 9:00 pm 

Nos ta lamenta cu después 
di entiero nos no ta ricibi 
bishita di condolencia na cas 

Staff y personal di Ad Patres 
funeral home ta extende 
nos mas sincero condolencia 
na famia di e fayecida. 
Condolencia por 
wordomanda riba nos 
website: 

adpatresnv@hotmail.com 

catOCjU 


Sorteo #6417 


1050 


1248 


1758 




Sorteo # 5461 


3556 


Sorteo # 166 


6391 



Sorteo # 4220 


8662 


Scorpio 



Sorteo # 1988 


6535 


3870 


5920 






Sorteo # 2138 


2023 


2775 


2549 



Sorteo # 2138 


0446 


Sorteo # 194 


2088 






Sorteo # 2138 


4988 



Capricornio 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 28 Feb 2018 Anochi 




Sorteo # 1876 


0 

x Jackpot 

0 

x Match 4+ 

3 

x Match 4 

76 

x Afl. 12,00 


14 - 27 - 31 - 32-35 

Joker 

8 Letter F 

1 

190.000,- 




Sorteo # 4338 

0 

x Jackpot 

6 

x Match 4 

115 

X ATI. 8,UU 


02 - 04 - 16 - 21-30 


Proximo Jackpot 


68 . 000 ,- 



Sorteo # 

0 

x Jackpot 

2 

x match 4 

5 

x Afl. 500,00 

72 

x Afl 50.00 

56 

x Afl.15,00 


Mega Ball 




320.000,- 



AEGWlRliUS 


Afl. 420.000,- 



DIARIO 7253 - 9349-0383 


- SUPER 
4 


FLAMINGO 


0228 


6116 - 1736-9016 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 28 Feb 2018 Merdia 




Sorteo # 

0 

x Jackpot 

0 

x Match 4+ 

0 

x Match 4 

0 

x Afl. 12,00 


iYVjiI’J 


Sorteo # 

0 

x Jackpot 

0 

x Match 4 

0 

x Atl. 8,UU 


Proximo Jackpot 


66 . 000 ,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

xAfl. 15,00 


Mega Ball 




320.000,- 





Afl. 420.000,- 



Lo bay tin situacionnan cu lo laga bo re- 
flexiona hopi. Si bo propone bo mes pa bay 
dilanti cu bo bida, y haci di bo oranan algo 
bunita y creativo. Numbernan pa awe: 16, 
23, 33 y 41. 

Lo bo bay resolve satisfactoriamente un 
problema sentimental. Bo presencia lo ta 
un impacto pa tur hende y lo bo haya loke 
tabata parce poco probabel. Confia bo sen- 
timentonan. Numbernan pa awe: 3, 14, 25 

Tauro y 35 ' 


Un encuentro inespera lo trece dicha na 
bo bida. Temponan ta cambia y abo, como 
parti di e cambio aki, bo tin cu bay adapta 
bo mes tur dia pa nan no gara bo for di 



Geminis 


base. Numbernan pa awe: 9, 18, 34 y 44. 


Bo perspectivanan di realidad ta cambia y ta 
beneficia bo considerablemente. Esaki ta un 
dia cu tur cos por sosode no solamente lo 
cambia, sino lo beneficia bo. Numbernan pa 
awe: 5, 28, 32 y 41. 



Cancer 


Luna ta drenta den bo signo, tuma loke lo 
sosode cu bo den un forma positivo. E ex- 
periencianan cu tabata recientemente den bo 
bida personal lo yuda bo hopi. Numbernan 
pa awe: 2, 28, 37 y 51. 



Leo 


Esaki ta un comienso di siman cu hopi bon 
expectativa. Lo bay tin e ocasion di caba cu 
un asunto cu no tabata cumbini bo. Sin 
embargo, bo ta algo preocupa. Number- 
nan pa awe: 6, 16, 40 y 49. 



UiTStf 



Libra 


Ta sosode situacionnan cu ta trece alegria. 
Riba plan sentimental, ta acercando 
proposicionnan cu ta pone bo pensa, si bo 
ta soltero y bo a cuminsa sali cu un hende. 
Numbernan pa awe: 5, 27, 33 y 41. 



Joker 

Letter 

i 

180.000,- 


Bo ta bin cu ideanan cu lo maraviya tur 
hende pa bo balentia. No tene miedo di e 
iniciativanan aki ya cu ora bo ta logra loke 
bo kier ora bo pone nan funciona. Num- 
bernan pa awe: 6, 11, 25 y 36. 



Scorpio 


Esaki lo ta un dia di accion hopi significativo. 
No solamente e lo implica un actitud dife- 
rente na loke ta rond di bo, sino lo pone bo 
riba un caminda nobo. Numbernan pa awe: 



Sagitarlo 


12, 29 y 36. 



Un sospecha por aleha bo for di felicidad. Ora 
cu yega na bo horeanan e versionnan exagera 
di hendenan for di control y emocionalmente 
instabil, play sordo. Numbernan pa awe: 27, 
33, 41 y 48. 

Capr icornio 


SLuna ta den bo signo opuesto. Bo mente 
ta claria y bo ta compronde hopi cos. Bo ta 
hopi cla y intuitivo y loke bo tabata tin ta 
pasando, ta riba un di dos plan. Number- 
nan pa awe: 6, 14, 22 y 36. 



Aquario 


Bo ta tuma control di bo bida sentimental. 
Bo ta bon auspicia y no lo ta facil pone bo 
mes memey di situacionnan bergonsoso. 
Numbernan pa awe: 1, 3, 17 y 18. 

^flSERVICIO 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Botica na warda 

Oranjestad: San Nicolas 

Sta Anna Tel. 583 8560 San Nicolas Tel. 584 5712 


San Nicolas 

Dr. Boderie 
Tel. 584 5155 


Oranjestad 

Dr. Angela 
Tel. 583 9669 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-2 1 1 6 / 582-201 O 
Fax: 583-6988 
Taxi Adres Service (24h) 

L.O. Smith Blvd. #234 
Oranjesfad Aruba 
Tel: 587-5900 
Fax: 587-1 928 
E-Mail: tas@>setarnet.aw 

Schedule maart 2018 



THU 


01 



FRI 


02 



SAT 


03 



SUN 


04 



MON 


05 



TUE 


06 



WED 


07 



THU 


08 


CELEBRITY ECLIPSE 


ZUIDERDAM 


KONINGSDAM 


BRITANNIA 

AIDADIVA 


SERENADE OF THE SEAS 
MEIN SCHIFF 3 


ADVENTURE OF THE SEAS 


NAVIGATOR OF THE SEAS 
CARNIVAL CONQUEST 


ARR 


DEPT 

08.00 

17.00 








13.00 


23.00 



07.00 


17.00 


06.30 


18.00 

07.00 


18.00 



07.00 


17.00 

07:30 


19:00 



07.00 


23.00 



07.00 


18.00 

08.00 


16.00 


BERTH 

C 


C 


C 


B 

C 


B 

C 


C 


C 

B 


EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 

913 

Seguridad Nacional 11911 

Cruz Cora 

582-2219 

BOTICA 

Aloe 

584-4606 

4 Centro Medico 

584-5794 

Central 

585-1965 

Dafeota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

Olive Tree 

584-8888 

Royal Funeral H. 

586-4444 


Centrale Bank van Aruba 

Daily Exchange Rates - 02/28/2018 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.37 

1.39 

1.41 

CHF 

188.66 

189.38 

190.18 

GBP 

2.39 

2.44 

2.50 

JPY 

164.91 

166.41 

168.09 

EUR 

215.57 

217.54 

219.72 

DKK 

28.24 

28.96 

29.76 

NOK 

21.62 

22.34 

23.14 

SEK 

20.54 

21.26 

22.06 


For amounts up to Afl. 100,000 

Casonan den corte 


Corte di Prome Instancia 1 maart 2018 


Horario 

Sospechoso 

ActoCastigabel 

08.30 

D.D.J. 

J. ta wordo acusa den un caso di abuso sexual riba 4 di november 2014. 

09.30 

J.F.A. 

J.A.B.P. 

A. y B.P. ta wordo acusa di posesion di cocaine na 2017. 

10.30 

M.E.S. 

S.S.P. 

S. y P. ta wordo acusa di posesion di cocaine riba prome di oktober 2017. 


Corte di Prome Instancia 2 maart 2018 


Horario 

Sospechoso 

Acto Castigabel 

08.15 

O.M.B.V. 

Uitspraak. 

08.30 

J.P.E. 

E. y F. ta wordo acusa di homicidio riba 13 di september 2016. E. ta 


P.S.F. 

wordo ademas acusa di intento di asesinato y F. di complicidad na 



intento di homicidio riba e mes fecha. E. ta wordo tambe acusa di 



ladronicia cu violencia riba e dia menciona. 


Anochi di informacion di 
tur opleiding na Colegio 
EPI diabierna awor 


ORANJESTAD - Colegio 
EPI ta organisa su anochi 
di informacion camin- 
da lo duna informacion 
valioso na tur studiante 
di scolnan secundario. E 
anochi di informacion 
lo tuma luga diabierna 
awor dia 2 di maart di 
5.30 p.m. - 8.00 p.m. den 
e auditorium di Colegio 
EPI, cual ta accesibel via 
gate 9 y gate 10. 

Meta principal di e anochi 
di informacion ta pa infor- 
ma studiantenan di scolnan 
secundario EPB, MAVO y 
HAVO tocante e opleiding- 
nan cu tin na Colegio EPI y 
kico ta e rekisitonan di ad- 
mision. Ta importante pa 
tene na cuenta cu pa wordo 
acepta pa un opleiding mes- 
ter cumpli cu e profiel cu e 
opleiding ta exigi. Colegio 
EPI ta encurasha mayornan 
tambe pa bin cu nan yiunan 


pa asina duna guia y sosten 
den nan decision pa scoge 
un estudio. 

Ora un studiante caba Co- 
legio EPI e ta un profe- 
sional riba nivel intermedio 
(MBO). E studiante por 
scohe pa bai traha of pa sigui 
studia riba nivel HBO. Lo 
tin oportunidad pa papia cu 
studiantenan actual di Co- 
legio EPI y nan experiencia 
na scol. 

Pa e studiante cu ainda no 
ta sigur den cua ramo e kier 
sigui studia den futuro, Co- 
legio EPI ta encurashe pa 
pasa bishita tur e boothnan 
presente pa asina e por haya 
informacion di tur opcion 
cu Colegio EPI ta brinda. 

Pa informacion general di 
Colegio EPI y tambe pa 
mapa di e campus por bishi- 
ta su website www.epiaruba. 
com. 


Conforme decision di ABA 


WEB y ELMAR entrante 23 di april lo no accepta pago cu cheque mas 


ORANJESTAD - Companianan di utilidad 
WEB Aruba y ELMAR ta anuncia cu entrante 
23 di april 2018 nan lo no acepta pago haci cu 
cheque mas. Esaki relaciona cu e decision di 
Asociacion di Banconan di Aruba (ABA), pa 
descontinua e uzo di cheque como un metodo 
di pago entrante 1 di mei 2018. 

Ta conseha clientenan pa haci pago online of via 


banco, pero tambe lo por paga cash of cu Maestro 
ainda na loketnan di WEB Aruba, ELMAR y 
oficinanan di gobierno. 

WEB CARE y E-Connect 

E hecho cu no ta acepta pago cu cheque mas ta ofrece 
un bon oportunidad pa explora e posibilidadnan pa 
haci pago di cuentanan di awa y coriente online. 
Haci pago online ta sosode hopi rapido y no ta 


mara na orario di oficina. Asina ta evita di perde 
tempo pa para den rij. 

Ta recomenda clientenan pa bishita ‘WEB Care’ 
riba webaruba.com of ‘e-Connect’ via elmar.aw 
caminda ta haña informacion amplio di cuentanan 
habri, historia di pago y consumo di awa y coriente. 
Riba e portalnan aki tambe ta haña informacion di 
con ta haci pago via online banking via bo banco 
preferi. 


Inscripcion pa e estudio di movecion y salud na IPA ta cera dia 6 di maart 



SAN NICOLAS - Durante aña 
academico 2018-2019 Instituto 
Pedagogico Arubano (IPA) ta 
ofrece e estudio di Movecion y 
Salud. E estudio aki ta forma 
maestro cu ta cualifica pa duna 
les riba tereno di movecion y 
salud na scol primario. Alabes 
e estudio ta prepara maestro pa 
promove movecion y salud den 
nos comunidad. E estudio lo 
cuminsa na augustus 2018 y tin un 
duracion di 4 aña. 

Diamars dia 6 di maart 2018, IPA ta 
tene un anochi di informacion na 
unda lo splica kico e estudio ta encera 
y kico ta e rekisitonan di admision 
pa por aplica. Alabes lo elabora riba 
contenido y secuencia di e testnan di 
admision y preparacion necesario pa 
por studia na IPA. 

Tur persona cu ta interesa ta 
bonbini na e anochi di informacion 


cu lo cuminsa pa 7or di anochi 
den Sala Madonna di IPA (Isaac 
Wagemakerstraat 11, San Nicolas). 
Tur persona cu ta interesa pa haci e 
estudio di Movecion y Salud por pasa 
na Studenten Services di IPA entre 
8or di mainta cu 12or di merdia y 
entre lor cu 3.30 di atardi pa inscribi. 

Pa por inscribi na IPA mester trece e 
papel di registro civil (papel di AWG 
5,-), si a gradua caba copia di diploma 
di sea HAVO, VWO ofMBO nivel 4. 
E ultimo fecha pa inscribi ta dia 6 
di maart pa motibo di varios test di 
admision cu e interesado mester 
cumpli cu ne. 

Despues di e fecha aki no por inscribi 
mas pa aña academico 2018-2019. Pa 
mas informacion por tuma contacto 
cu Studenten Services na 5243100 
of por bishita nos pagina di facebook 
‘Instituto Pedagogico Arubano’ of e 
website www.ipaaruba.com. 

Pero con tapara cu Citgo su responsabilidad? 

Citgo Aruba: tur contratista mester cumpli cu ley 



SAN NICOLAS - Despu- 
es di un control di auto- 
ridadnan diamars bou di 
personal di man camp di 
Citgo Aruba, unda a haya 
varios persona sin docu- 
mento pa traha, Citgo 
Aruba a reacciona final- 
mente. 

Nan ta urgi pa tur contrat- 
ista di Citgo Aruba Refmery 
mester cumpli cu ley y regu- 
lacion local. Nan confirma 
cu a tuma luga un inspeccion 
pero e compania no ta con- 
firma si Guarda nos Costa a 
bay cu 60 trahado. 

“Durante e inspeccion nan a 


tuma nota di varios contrat- 
ista den e proceso di desmo- 
bilisacion a consecuencia di 


e anuncio recien di un slow- 
down den e proyecto di reha- 
bilitacion di e refineria. Citgo 


Aruba a duna tur cooperacion 
durante e inspeccion aki y lo 
sigui haci esaki. Mas aleu, e 
compania ta exigi pa tur em- 
pleado y contratista cumpli 
cu ley- y regulacionnan lo- 
cal”, asina Citgo Aruba a bisa 
den un relato. 

Un punto cu Bon Dia ta ob- 
serva ta cu den nan relato 
Citgo no ta bisa nada di nan 
responsabilidad. Na Aruba 
nos tin pa varios aña e ley Ke- 
tenaansprakelijkheid. Esey ta 
nifica cu compania cu ta huur 
contratista tambe mester per- 
cura cu e (sub) contratista 
ta cumpli cu e leynan. Pues 
e compania principal cu ta 


huur contratista tambe ta re- 
sponsabel y mester controla 
si su sub contratista ta man- 
tene nan mes na ley. E ley 
Ketenaansprakelijk ta bisa cu 
e compania principal (den 
e caso aki Citgo Aruba) ta 
‘hoofd aansprakelijk’ pues ta 
esun responsabel principal. 
Den e caso pues cu e contrat- 
ista no ta paga su belasting, 
departamento di impuesto ta 
bay cerca e compania princi- 
pal pa cobransa di impuesto, 
etc. 

Te ainda Bon Dia no a ricibi 
informacion cuanto contrat- 
ista tabatin un permiso valido 
pa por traha na Citgo. 


Rapport Banco Central cu recomendacion pa innovacion 


ORANJESTAD - Diaran- 
son mainta, prome min- 
ister Evelyn Wever-Croes 
a ricibi bishita oficial di 
representantenan di Ban- 
co Central Aruba (BCA). 
Na e ocasion aki, presi- 
dente Jane Semeleer a en- 
trega e rapport Isla Inno- 
vativo. 

“Isla Innovativo ta un con- 
cepto pa innovacion cu go- 


bierno di Aruba por tene den 
consideracion pa e desaroyo 
cu e plan nacional di innova- 
cion. Di e manera aki gobier- 
no ta demostra cu tapa traha 
hunto cu nos institutonan 
den un forma transparente y 
sector priva pa crea platafor- 
manan moderno di colabo- 
racion”, asina nan ta informa 
den un relato. 

E plan di Isla Innovativo ta 

identifica oportunidadnan 
nobo pa Aruba pa innovacion 
y diversificacion economico 
pa asina crea motornan nobo 
pa crecemento responsabel 
den futuro. Isla Innovativo 
ta contene diferente reco- 
mendacionnan pa stimula in- 
novacion. Ehempelnan di e 
recomendacionannan aki ta: 
Cua ta e inversionnan cu lo 
mester haci awe pa por crea 
solucion duradero pa ma- 
ñan. Con por mehora nos 
productividad y fortalece nos 
resistencia pa adapta di forma 
continuo y con nos por crea 
oportunidad pa e ingeniero 


digital of cientifico di data cu 
aki cinco of diez aña tin dife- 
rente oportunidad na Aruba, 
segun gobierno. 

Presente na e reunion tawata 
chief innovation officer Vare- 
lie Croes kende ta bay yuda 
gobierno di Aruba pa desar- 
oya e plan nacional di inno- 
vacion, manera anuncia. 

“Como pais nos kier ta cla pa 
e futuro nobo aki, un futuro 
moderno, cu tin oportuni- 
dad pa nos hobennan, y pa 
nos hendenan keda central, 
pa asina nos sigura cu esnan 


mas vulnerabel den nos pais 
no wordo lubida, pero al con- 
trario, poniendo e ser huma- 
no central den un plan di in- 
novacion lo beneficia nos pais 
di un manera asina positivo 
cu nunca antes nos a conoce. 
Esaki ta posibel cu un plan 
integral di innovacion pa pais 
Aruba y e ekipo pa ehecuta 
esaki”, segun gobierno. 

Prome minister ta bisa tambe 
cu pronto lo informa comu- 
nidad, sector priva y sector 
publico tocante e pasonan cu 
lo bin. 


Fundacion Rancho preocupa cu 
desaroyo di proyecto Habor House 


Continuacion di Pagina 2 

Envolvimento di Rancho 

E1 a indica cu esaki no kier- 
men cu e fundacion no kier 
mira un desaroyo pa e area 
aki, pero nan kier mira un 
desaroyo garantisa. Tambe 
nan kier cu e desaroyo aki bay 
segun nan pensamento. Spe- 
cialmente e areanan cu tin di 
haber cu nan cultura y histo- 
ria cu tambe ta inclui e area di 
e markthallen. Tur otro desa- 
royo no tin problema. Pero si 
nan kier conserva entre otro e 
markthallen y e waf di e pis- 
cadonan. Nan kier mira un 
proyecto cu por conecta bek e 
bario di piscado aki na e waf, 
mirando cu esaki ta un parti 
cardinal di e desaroyo pa fu- 
turo di e bario y pa fundacion 
Rancho tambe. 

Sr. Rosa ta mira cu cualkier 


desaroyo cu no ta bay segun 
deseonan di e habitantenan of 
piscadonan di Rancho, e fun- 
dacion lo f ey pa sali na van- 
guardia di nan. Esaki ta un di e 
reforsamento cu e fundacion 
aki ta haya fei comunidad di 
Rancho. Pa e fundacion por 
ta e bos di e comunidad aki 
pa cualkier desaroyo cu tin di 
haber den e area di Rancho y 
sigur den e waf. 

E1 a bisa cu esaki no tin di 
haber solamente cu e waf 
chikito manera den boca di 
pueblo ta wordo yama. Pero e 
tin di haber cu e area comple- 
to di waf “mirando cu e waf 
den general tabatin su impac- 
to tambe riba e desaroyo di 
Rancho y su habitantenan.” 

Na inicio di e historia di e waf 
mes, mayoria di e Ranchero- 
nan tabata traha den e waf 


realisando trabou den e bar- 
conan mes of cargando y des- 
cargando barconan. Pues e ta 
haya cu semper e comunidad 
di Rancho tabata un posicion 
clave den e desaroyo di e waf, 
pero actualmente nan no ta 
mira esey mas. 

E ta haya cu den e muda- 
mento di e waf di container 
pa Barcadera, nan por mira 
cu tin un desaroyo pa futuro. 
Den e desaroyo aki nan ta tra- 
hando nan propio plan pa asi- 
na nan por tin algo pa ofrece 
na e desaroyado di e proyecto 
aki cu tin di haber cu Aruba 
Port Authority (APA). Nan ta 
den contacto cu e persona aki 
cu a bin fei Hulanda, special- 
mente pa haci e desaroyo aki. 
E ta reitera cu e ta un proyec- 
to hopi grandi, pero tur 
proyecto mester tene cuenta 
cu e comunidad aki. 

Situacion Sero Cristal 

‘Ainda falta claridad riba ki permiso minister anterior a duna compania’ 


ORANJESTAD - Pa 
loke ta encera e opera- 
cionnan cu ta tumando 
luga na Sero Cristal, un 
comision consistiendo di 
tur e departamentonan 
concerni manera Polis, 
Departamento di Medio 
Ambiente y DIP a bishi- 
ta y control e sitio, segun 
minister Otmar Oduber 
(POR) encarga cu infra- 
structura y medio ambi- 
ente. 

Un rapport a wordo traha 
conhuntamente unda cu 
a constata cu un di e de- 
ficiencianan cu tabatin ta 
cu un di e companianan 
construyendo, tabata falta 
un hindervergunning (per- 
miso pa haci molester) pa 
loke ta trata e operacionnan 
aki. Teniendo na cuenta cu 
hindervergunning no ta cay 
bou di responsabilidad di 
minister di infrastructura 
y medio Ambiente, pues a 
manda carta pa colega min- 
ister encarga cu husticia An- 
din Bikker y a delibera riba 
e contenido di e conseho 
ricibi di e diferente depar- 
tamentonan despues di nan 
bishita, sr. Oduber ta infor- 
ma den un relato. 

Pa motibo cu ta tereno priva 
(no ta un propiedad di gobi- 
erno), ‘ta hopi dificil pa por 
prohibi un hende di haci 
actividadnan riba e tereno 
aki’. E unico manera cu 
por protesta contra di esaki 
ta ora cu ta bin na falta di 
cumplimento cu cierto per- 
misonan, cual ta locual cu 
ta tumando luga aworaki y 


pa cual diferente estudio ta 
wordo haci, e mandatario ta 
bisa. 

“E siman aki a combersa cu 
colega minister di husticia cu 
a indica cu na e momentonan 
aki ta haciendo trabou pa loke 
ta e hecho cu e compania te 
ainda no tin hindervergun- 
ning. Pa mira con por pone 
cu nan ta den cumplimento 
pa e tipo di operacion aki.” 
Loke cu a haci ‘como follow 
up’ despues di e bishita di e 
departamentonan na Sero 
Cristal tambe, ta cu a tuma 
declaracion y entre otro, ke- 
honan di bisiñanan pa con- 
secuentemente wordo inclui 
den e evaluacion si e compa- 
nianan ta bin na remarca, pa 
por ricibi un hindervergun- 
ning, sr. Oduber tambe ta 
enfastisa. 

“Ainda falta claridad riba 
ki permiso a wordo otorga 
na e compania aki door di e 
Minister anterior. Unabes 
cu constata tur e documen- 
tacion lo por tuma un deci- 
sion di si ta duna e espacio pa 
por aplica pa un hinderver- 
gunning. A base di esaki e 
decision lo por ta tambe cu 
ta para henter e operacion, 
te ora cu cana e proceso pa 
mira si nan por obtene un 
hindervergunning si of no.” 
Habitantenan rabia 
Si minister Oduber no ta ac- 
tua na tempo, habitantenan 
concerni lo sigui cu pasonan 
legal. Esaki ya nan a laga sa 
den e di dos siman di febru- 
ari. Bon Dia a publica esaki 
riba 15 di februari. Un grupo 
a forma Fundacion Con- 



serva Area Cristal. Den un 
e-mail manda pa prensa 13 
di februari nan ta laga sa cu 
nan ta ‘masha disgusta como 
cu minister di infrastructura 
y medio ambiente Otmar 
Oduber a priminti cu lo haci 
algo y a instrui e departa- 
mentonan concerni pa haci 
trabou pa investiga e asunto 
y tuma medidanan’. Esaki pa 
motibo cu e companianan 
no tin permiso pa haci e ac- 
tividadnan. Pero nada a pasa 
y nan ta mira cu e compani- 
anan ta sigui nan operacion. 
E fundacion a bisa cu den e 
caso e departamentonan no 
ta actua dentro di 14 dia, esta 
haci control adecua y aplica 


e ley, nan lo sigui e caminda 
legal. No ta nan so cu ta ra- 
bia, pero tambe habitantenan 
y otro simpatisantenan, nan 
ta bisa. “Tin un molester 
grandi na Marawiel y Babijn 
y Jaburibari pa salud y no por 
biba trankilo. Tambe e ta bira 
hopi dificil pa bende e casnan 
cerca e cobamento”, asina e 
fundacion ta bisa. 

E dos siman a pasa y e fun- 
dacion no a informa si nan a 
tuma pasonan legal of awor 
ta warda riba e minister 
como cu el a indica cu e ta 
investigando e caso ainda. 
Segun e fundacion e bien- 
to ta trece stof y gas toxico, 
entre otro di e planta di as- 


falt direccion di dos bario di 
FCCA na Jaburibari, e cas di 
anciano di Stichting Thuis- 
zorg y Parke Curason. Banda 
na tur e casnan den e area 
ey, nan ta bisa. E fundacion 
tambe ta preocupa cu e me- 
dio ambiente. 

Den e caso cu e companian- 
an no tin un hindervergun- 
ning (permiso pa haci mo- 
lester), no ta importante si 
e actividad ta tuma luga riba 
un tereno di gobierno of pri- 
va. Esta cu gobierno por ac- 
tua como nan ta bay contra e 
ley di Hinderwet. Asina Bon 
Dia a mustra hopi biaha caba 
den noticianan igual. 


Advertorial 


Zodiac cu premio di 25 mil florin 


ORANJESTAD - Hum- 
phrey a keda masha con- 
tento cu el a gana e bunita 
suma di 25 mil florin cu e 
sorteo di Zodiac, e wega 
di 4 cifra mas un signo zo- 
diac. 

E la inverti solamente 1 florin 
na e combinacion di number 
6622 cu signo Piscis na GG 
Lottery Rei Hing. Lotto ta 
felicit’e cu e premio y ta spe- 
ra e haci bon uzo di dje. 
Zodiac ta hunga di dialuna pa 
diasabra 2:30PM y 9:00PM, 
y riba diadomingo 2:00PM, 
na Telearuba. Cu 1 florin bo 
por gana 25.000 florin, cu 5 
florin bo por gana 125.000 
florin, cu 10 florin 250.000 
florin, 20 florin mey miyon 


florin y invertiendo 25 florin 
bo por gana e suma absoluto 
di 625.000 florin. Multiplica 
bo inversion door di cumpra 
mas. 

Lotto, e Loteria di Aruba 
tin diferente wega, Cato- 
chi, Big 4, 1-OFF, Zodiac, 
Wega di Number Korsou di 
Lotto, Lotto di Dia, Lotto 5, 
Mini Mega cu su Mega Plus 
y e diferente weganan di 
Raspa y Gana. Cumprando 
Lotto bo ta contribui na de- 
porte riba nos isla. E meta ta 
pa organisa loteria, cambia 
bida di su hungadonan y na 
mes momento inverti den 
deporte local pa medio di 
donacionnan na e comision 
di subsidio. 

Control di polis durante temporada di campamento 



ORANJESTAD - Cuerpo 
Policial ta yama esunnan 
cu kier campa - mirando 
cu temporada di campa- 
mento ta na porta - pa 
nan tin nan papelnan na 
ordo. Cuerpo Policial ta 
recomenda pa percura 
pa esunnan cu haya per- 
miso lesa esakinan bon y 
atende nan mes na cada 
un di e puntonan stipula 
mirando cu lo tin control 
severo, riba tera y lama. 



John Larmonie di departa- 
mento di prevencion di cuer- 
po policial ta bisa nos cu polis 
lo ta controlando constante- 


mente 24 ora durante e tem- 
porada di campamento. Pues 
bo mester tin e permiso cu bo 


den e trailer na tur momento 
si bo tin tent/trailer pa campa. 
“Tin biaha tin hende ta haci 


fout anto hinca esaki den auto 
y busca algo bin bek. Ora po- 
lis pasa nan no tin permiso cu 
nan y esaki mesora por hiba 
na un proces-verbaal.” Po- 
lis ta bay f ey cu hopi hende 
riba pia na lama y riba tera pa 
mantene ordo publico y ta 
pidi manera semper pa limi- 
ta uzo di alcohol y droga pa 
evita problemanan innecesa- 
rio durante e temporada aki. 

Tene cuenta cu leynan/ 
reglanan 

Mester pues haci e na e 
manera corecto y tene cuenta 
cu e siguridad manera lama 
si bo kier campa. Percura pa 
tin first aid kit y materialnan 
pa preveni candela. Mester 
tene cuenta pa no cende can- 
dela riba lama pasobra me- 
sora multa ta cay segun polis. 
Otro aspectonan manera glas 
mester tene cuenta cu nan cu 
e muchanan y semper tin ex- 
tra bista riba nan. E comport- 
acion riba lama tambe mester 
pone atencion riba dje segun 
sr. Larmonie. 

“Pasobra berdad ta vakantie 
anto tur hende ta bay pa pasa 
leuk. Pero mester tene cuenta 
cu tur e reglanan/leynan cu 
ta keda vigente; no por pone 
musica demasiado duro y 
causa molester pa bo bisi- 
ñanan. Despues ta bin prob- 
lema entre esnan cu ta campa 
of mester sinta yama polis 
pa bah’e. Comporta bo mes 
semper netjes pasobra si tur 
hende obedece reglanan y re- 




speta otro tur cos ta bay bon.” 
Sr. Larmonie ta bisa nos cu 
mester tene cuenta tambe 
riba leynan vigente riba beach 
manera cachonan y si ta po- 
sibel pa no bay cu bestia. “Si 
bo bay cu bestia percura pa 
e ta mara y si e cacho ta bira 
agresivo percura pa tin capa 
na su boca. Pasobra e no ta 
aceptabel pa cacho ataca nin- 
gun hende ni purba morde 
ningun hende ni si e ta cana 
rond los of mara segun polis. 
Si e susha bo mester percura 
pa bo haci e limpi pasobra 
polis lo pone bo para respon- 
sabel pa tur e cosnan aki.” 

Coremento di boto 

Mesun reglanan cu ta conta 
riba tera ta conta riba lama se- 
gun sr. Larmonie. Pues bo no 
ta permiti pa ta bao influencia 
di alcohol si abo ta esun cu ta 
core e boto. Bo mester percu- 
ra pa bo tin bo permiso cu bo 
y polis lo ta controlando esaki. 
“Nan ta bay pone bo supla y 
si bo ta bao influencia di alco- 
hol nan lo detene bo mesun 
cos. Kita bo permiso for di 
bo tambe. Tambe coremento 
di boto y jetskies duro, sigur 
den e zona di landa y cerca di 
unda tin hende. Tur hende 
lo para tino fuerte riba nan.” 

Siguridad 

E parti di siguridad ta algo cu 
polis tambe ta haci un apela- 
cion na comunidad pa percu- 
ra cu bo cas ta safe si bo ta bay 
campa. Si ora bo ta na bo cas 
mes regularmente bo tin cu 
para bon atencion pa nan no 
drenta bo cas horta bo of bo 
auto, ta conta mas ora bo no 
ta na cas segun sr. Larmonie. 
Pues ta conseha pa instala 
alarma na cas si lo ta na lama 
pa par di dia. Tin sistemanan 
cu via bo telefon mes na lama 
bo por controla bo cas y hasta 
cende luznan mes via celular. 
“Un bon sistema di alarma 
por evita dolor di cabes. Si bo 
no tin esey, hopi hende tin e 
custumber cu durante dia y 
diferente ora nan ta pasa rond 
di e cas y sigura cu e cas ta 
bon. Percura pa tin bon con- 
tacto cu bo bisiña y tin con- 
fiansa. Ta cosnan di semper.” 

